390 доллардан бошланувчи Nubia Red Magic Mars чиқди: 10 ГБгача «оперативка»ли ўйинбоп смартфон! - Terabayt.Uz\n390 доллардан бошланувчи Nubia Red Magic Mars чиқди: 10 ГБгача «оперативка»ли ўйинбоп смартфон!\nZTE корпорациясига қарашли Nubia компанияси, ниҳоят, иккинчи ўйинбоп смартфони – Red Magic Mars моделини расман тақдим этди. Мазкур қурилма аввалроқ Хитойдаги краудфандинг сайтида сотувга чиқиб ҳам улгурганди.\nЎҚИНГ: Бенчмаркда Xiaomi Black Shark Helo ҳамда Huawei Mate 20’лардан устун келган флагман билан танишинг!\nRed Magic Mars диагоналига 6 дюймлик, чўзинчоқ шаклли IPS-дисплейга эга, унинг тасвир аниқлиги 2160x1080 пиксел. Snapdragon 845 процессорли бу геймерофон тезкор/доимий хотираси ҳажмига кўра 6/64, 8/128 ва 10/256 гигабайтлик модификацияларда тақдим этилган, аммо уларга хотира картаси қўйиш имкони йўқ.\nСувли совитиш тизимидан ташқари Red Magic Mars ҳаво орқали ҳам совитилади. Аммо бунда вентилятор қўлланмасдан, шунчаки корпуснинг юқори ва пастки қисмларида ҳаво айланиши учун тирқишлар очилган, холос. Ишлаб чиқарувчининг таъкидлашича, улар эвазига ҳароратни 13,2 даражагача пасайтириш мумкин.\nБу смартфонни горизонтал ҳолатда ушлаганингизда, корпуснинг ўнг қиррасидаги иккита сенсор ҳудуд ўйинларда бошқарувчи тугмача сифатида хизмат қилади.\nШунингдек, геймерофонда 4D Shock тизими ҳам мавжуд – ўйинлардаги динамик саҳналарда мос равишда корпус ҳам титрайди.\nRed Magic Mars энг сўнгги талқиндаги – Android 9.0 Pie операцион тизим бошқаруви остида ишлайди. Компания дастурчилари ундаги Red Magic OS UI график қобиғига тезкор созламалар панелини ҳам қўшишган. Улар орқали тезкорлик билан дисплей ёрқинлигини созлаш, процессорнинг зўриқиш даражасини кўриш ва ўйиннинг маълум саҳналарини видео тарзида – геймплей ёзиб олиш мумкин.\nМеталл корпуснинг орқа панелида 16 мегапикселли, f/1.8 диафрагмали якка модулга эга камера, унинг устидаги фоточақноқ ҳамда остидаги бармоқ изи сканери – барчаси олти бурчакли шаклда ишланган. RGB-чироқли чизиқлар эса унга ўзгача жанговарлик бахш этиб турибди. Олд камераси эса 8 мегапикселлик датчикка эга.\nNubia компанияси ушбу смартфон дизайнига унчалик кўп ўзгартириш киритмаган: унинг ташқи кўриниши биринчи авлод – Red Magic геймерофонидан анча фарқланмайди. Red Magic Mars қора ва қизил рангли корпусларда чиқарилмоқда, шунингдек, фақатгина 10/256 гигабайтлик илғор талқини камуфляж тусида ҳам тақдим этилган.\nRed Magic Mars автономлиги учун 3800 мА/соатлик аккумулятор масъул. Унга стереодинамиклар ўрнатилган, қулоқчинда виртуал 7.1-каналли овоз етказиб берувчи технология ҳам жорий этилган. Аммо смартфонда 3.5 миллиметрлик аудиотирқиш йўқ – унинг учун алоҳида сотилувчи переходник ҳам ишлаб чиқилган. Мазкур қўшимча жиҳоз аудиотирқишдан ташқари USB Type-C портига ҳам эга бўлиб, унинг ёрдамида бир вақтнинг ўзида қулоқчиндан ҳам фойдаланиш, яна смартфонни қувватлаш имкони бор.\nШунингдек, айнан Red Magic Mars модели учун Nubia тақдим этган бошқа аксессуарлар ҳам бор: ғилоф, қулоққа кириб турувчи қулоқчин ва унга уланувчи микрофон (бунақаси бўлмаган!)...\nЛекин энг қизиғи – смартфонга симсиз уланувчи геймпад: у триггер, бампер, стик ҳамда йўналиш тугмачаларига эга.\nХитойнинг ўзида 6/64 ГБ хотирали Nubia Red Magic Mars нархи 2699 юандан бошланади, бу тахминан 390 АҚШ долларига тенг. 8/128 ГБлик «ўрта» конфигурациядагиси 460 доллар, 10/256 ГБлик илғор версияси эса 575 доллар туради. Мазкур смартфоннинг ташқи бозорга қачон ва қандай нархларда чиқарилиши ҳозирча номаълум, аммо ўйин ишқибозлари учун биз бошқа ечимни таклиф этамиз. Яъни, 2018 йилнинг апрелидан то октябригача бенчмаркларда Android-смартфонларнинг энг зўри сифатида «тахтдан тушмай» келган Xiaomi Black Shark модели бор. Айни шу геймерофоннинг глобал версиядаги, 6/64 гигабайтлик хотирага эга талқинини Terashop.uz интернет-дўконимиздан 3 849 000 сўмга харид қилиш мумкин.\n#ZTE #Android смартфон #ўйинлар #янги технологиялар #ZTE Nubia Red Magic Mars


ВАҲШИЙЛАР… (Воқеа реал ҳаётдан олинган) - 14 Апреля 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nСуббота, 20.04.2019, 03:50\nГлавная » 2019 » Апрель » 14 » ВАҲШИЙЛАР… (Воқеа реал ҳаётдан олинган)\nВАҲШИЙЛАР… (Воқеа реал ҳаётдан олинган)\nТошкент шаҳрининг чекка мавзеларидан бирида сукунат ҳукмрон эди. Ўрта бўйли, мовий кўз Мадинагина истар-истамас кўп қаватли уй томон юриб борарди. Хаёллари чалкаш, кўнглида ғашлик аломати сезилади. Миясида фақат бир савол чарх уради. "Нега чақирди экан? Наҳотки, тўй қилиб уйланишга қарор қилган бўлса?..”\n"Пакка”га етай деганда, қарама-қарши тарафдан ўзининг суюклиси, ёруғ дунёга ишонмаси, яккаю-ягонаси Мухтор сигарет тутатган кўйи яқинлашиб келди. Унинг ҳам юзлари тунд эди. Тез-тез чап қовоғи учиб асабига тегарди.\nЕтиб келгач, кулимсирабгина пешвоз чиққан Мадинани оҳиста қучиб кўзларини юмди.\n— Нима бўлди, жоним? — сўради шивирлаб Мадина. — Илгари учрашганимизда бўсалар олиб безор қилардингиз. Энди бўлса, зўрма-зўраки қучдингиз. Тинчликми?\n— Сенга айтгандим-ку, — деди Мухтор Мадинани қўйиб юбориб. — Икки боламни сира кўзим қиймаяпти. Буёқда хотиним учинчи фарзандимга ҳомиладор. Учрашиб юрганимизни сезиб қолгандан бери менга кун бермайди. Худо кўрсатмасин, унга бир нима бўлса, қамалиб кетаман нақ. Тушунсанг-чи!..\nМадинанинг юзларида бояги табассумдан асар ҳам қолмади. Бир қадам ортга тисланди-да, беихтиёр кўзлари ёшланиб, лаблари пулкиллади.\n— Демак, қарорингиз қатъий, шундайми? — деди у алам аралаш шивирлаб. — Бокиралигимга эга чиқиб бўлдингиз. Мен аҳмоқ сизга ишониб, азбаройи қаттиқ севганимдан шу ишга ҳам йўл бердим. Энди болаларингиз, хотинингиз азиз бўп қолдими? Йў-ўқ, жонидан, бу ҳунарингиз ўтмайди. Никоҳингизга олиб, тўй қилмагунингизча тинч қўймайман сизни.\n— Қўлингдан келганини қил, — деди Мухтор. — Хўш, нима қиласан? Қаматворасанми? Қамат! Мен қамоғингдан қўрқмайман!\n— Ҳали шунақами? Бўпти, яхши қолинг унда. Худо жазоингизни берсин!.. Айтганча, телефонингиздаги менинг суратларимни ўчириб ташланг. Тағин хотинчангиз кўриб қолиб сочингизни юлмасин!..\nЭртаси куни Мадина кечки пайт уйғонди. Коллежда дарслар кўпайиб кетганди. Чарчабди шекилли, каравотга ўзини ташлабди-ю, уйқуга кетибди.\n— Ҳой, Мади, буёққа чиқ!..\nУ ошхона тарафдан онаси Тамара холанинг товушини эшитди-ю, аранг ўрнидан қўзғалди. Сўнгра бориб кўзгуга боқди. Қовоқлари негадир ичкарига тортгандек, ранги сўлғиндек туюлди.\nСал нари боргач, яна Мухторнинг сўнгги дағдағали жавоби қулоқлари остида жаранглади:\n"Қўлингдан келганини қил!”..\nМадина ўзини мажбурлаб бўлса-да, ошхонага ўтди…\nҚуриб кетсин, бугун туғилган куни эканини ҳам унутган экан. Ошхонага кириши билан отаси Салим ака ва онаси баравар табриклаб бағирларига босишди. Салим ака қизига атаб узук келтирибди. Бармоғига тақиб қўйди. Аммо Мадинага бу ҳам татимади. Тағин ўпкаси тўлиб келди. Кўзлари жиққа ёшга тўлди…\nОта-она дилгир бўлади. Отаси ва онаси баравар унга ёпишишди.\n— Нима бўлди, қизим? Ким ранжитди? Нега йиғлаяпсан? Туғилган кунида ҳам йиғлайдими одам?..\n— Мени Мухтор расво қилди, — деди охири чидай олмай Мадина. — Мен… Бахтсиз бўлдим. Бахтимни чилпарчин қилди. Унга ишонгандим… У бўлса, қилғиликни қилиб қўйиб энди ташлаб кетди. Менга уйланмасмиш…\n— Нима? — Салим ака ёши олтмишни ёқалаган бўлса-да, барваста ва кучли. Бир мушт билан буқани ағдаргудек шашти бор.\n— Анави икки болали Мухторни айтяпсанми? Ҳали у… Номусингни булғадими?..\n— Дада, — деди йиғи аралаш Мадина бир четда тош қотган онасига разм солиб. — Мен уни севаман, ахир! Нега бевафолик қилди? Нега номардлик қилди? Айбим нима? Энди жувонга айланганимни қайси деворга айтиб дод соламан? Бахтсиз бўлиб қолавераманми?..\n— Ўзингни бос, — деди Салим ака қизини маҳкам қучиб курсига ўтқазаркан. — Сени Мухтор тугул валломатиям бахтсиз қила олмайди. Шундай номардликка қўл урган бўлса, буёққа чақириб кел, ўзим гаплашиб қўяман у билан.\n— У келмайди, — деди Мадина қўл силтаб. — Хотинидан қўрқади.\n— Сен шундай қилки, ўзи зипиллаб олдингга тушсин! Борақол, биз унга Мадинани алдаш қанақа бўлишини кўрсатиб қўямиз!..\nМадина отасининг бу гапларидан кейин бироз тинчланган бўлиб шоша-пиша ётоғига кирди-да, Мухторга қўнғироқ қилиб учрашув белгилади. Яна ўша паккага келишини сўради. Мухтор ҳар галгидек рози бўлди…\n— Бугун қанақа кун эканини биласизми? — ҳеч нарса бўлмагандек кулимсираб сўради ундан Мадина. — Наҳотки, унутган бўлсангиз?\n— Ишон, — деди Мухтор бош қашиб. — Ҳақиқатан, билмайман. Ўзинг айтақол! Қанақа кун?\n— Менинг туғилган куним.\n— Эҳ, қандай склерозман-а! — тиззасига шапатилади Мухтор хижолат тортиб. — Табриклайман, Мади! Мингларга кириб юргин!\n— Совғаси-чи? — деди Мадина яна мажбуран жилмайиш қилиб. — Туғилган куни бўлганларга совға бирилади-ку!..\n— Мен… Сен шу ерда туратургин, ҳозироқ дўконга бориб…\nМухтор шундай деб кетишга чоғланди. Бироқ Мадина уни қўйиб юбормади.\n— Мен унақа совғани назарда тутмадим, — деди Мухторнинг қулоғига шивирлаб. — Лабларимдан бир марта бўса олсангиз, ўша мен учун мингта совғадан азизроқ!..\nМухтор бўса олди. Мадина эса унинг кўксига бош қўйган кўйи бир муддат тек турди-да, илкис бошини кўтарди.\n— Бу ерда узоқ қолиб кетдик, — деди у хавотир аралаш. — Биласизми, сизни кечирдим. Тушундим. Оилангиз, болаларингиз бор… Ҳаммасини тушундим. Тақдирга тан бердим. Фақат… Кўча-кўйда кўришиб қолсак, терс бурилиб кетвормасангиз бўлди.\n— Ўзимнинг ақллигим, — Мадинани қучиб эркалаган бўлди Мухтор. — Раҳмат сенга! Тушунганинг учун раҳмат!\n— Раҳмат билан қутулиб бўпсиз! Ота-онам менинг туғилган куним шарафига шоҳона дастурхон тузашган. Сизни олиб келиш учун юборишди. Улар сизни менданам кўра кўпроқ яхши кўришади-да! Туғилган кун сизсиз татимасмиш!.. Ё бормайсизми? Ота-онамнинг илтимосини ерда қолдирасизми?..\n— Нега энди? — деди тутилиброқ Мухтор. — Сенинг туғилган кунинг бўлади-ю, бормайманми? Фақат… Унда сен уйингга кира тур, мен дўкондан ул-бул…\n— Айтдим-ку, ҳеч нарса керак эмас. Ўша пулларингизни болаларингизга сарфланг! Ҳамма нарса бор. Совғамни бериб бўлдингиз. Юринг!..\nМухтор таниш подъездга кирганларидан кейин ҳам қаттиқ ҳаяжонланар, Мадинанинг ота-онаси нега ташлаб кетганини сўраб қолса, нима деб жавоб қилишни билмай гаранг эди.\nНиҳоят тўртинчи қаватга чиқишди. Мана шу чапдаги қизғиш темир эшикли квартира Мадиналарники. Эҳ, бу уйга неча марта кириб чиққани ҳам ёдида қолмаган. Чалкашиб кетган. Лекин энг тотли лаҳзаларни шу квартирада ўтказгани ҳануз ёдида. Мадина билан ўтказган ширин лаҳзалар эшикка кўзи тушгач, тағин бағрини кемира бошлади.\n— Қани, киринг, яхши йигит, — дея Мухторга йўл бўшатди Мадина эшикни ярим очиб. — Кираверинг, қўрқманг! Уйда бегона йўқ. Фақат ўзимизникилар!..\nМухтор ичкарига кирди. Кетидан Мадина ҳам кириб эшикни тамбалади.\nШу маҳал қаердандир қўлида болта билан Салим ака пайдо бўлди. У юз-кўзи учиб, тишлари ғижирлаб ошхона томон юришга чоғланган Мухторнинг орқасидан яқинлашиб келди-да, бўйни аралаш зарба берди. Мадина буни кутмаган эканми, жонҳолатда ётоққа кирди-да, эшикни ичидан тамбалаб олди…\nМухтор ётган ерида тинимсиз типирчилар, бўйнидан оққан қон полга ёйилиб кетганди…\nСалим ака яна бир карра уни болта билан чопди. Шундан кейингина Мухтор жим бўлди.\n— Энди катта сумка тайёрла, —деди у қаршисида дағ-дағ титраётган хотинига. — Буни майдалаб ахлатхонага обориб ташлаймиз. Қизимнинг номусини булғаш мана бунақа бўлади…\nТамара хола танасидаги титроқларни тўхтата олмаса-да, қўрқа-писа эри тайинлаган катта сумкани олиб чиқди. Бу орада Салим ака мурдани бўлаклаб улгурганди. Шошилинч бўлакларни сумкага жойлади-да, ташқарига ишора қилди.\n— Юр, менга шерик бўласан! Йўқотайлик тезроқ бу ғаламисни!..\nЭр-хотин мавзенинг четидаги суви лопиллаб оқаётган кўприк орқали ахлатхона тарафга ўтишгач, Салим аканинг фикри ўзгарди. Улар сумка тўла мурда бўлакларини ахлатхона ўртароғига олиб бориб ёқиб юборишди. Кейин эса ўзлари кўнгилли равишда милиция бўлимига бориб қотилликни тан олишди.\nМадина четда қолиши мумкин эди. Лекин Мухторни ўша куни бошлаб келаётганда, қўшнилардан бири кўрган экан. Гувоҳлик беришга чақиришганда, гуллаб қўйди. Шундай қилиб Мадинага ҳам маълум муддатли қамоқ жазоси тайин этилди.


Бойлик жамгариш - аник фан! » Бой бўлишни истаганлар учун\nbiznestrener.uz » Ёш тадбиркорлар » Бойлик жамгариш - аник фан!\nВақти: 4-01-2013, 16:29\nҲамиша сабаб оқибатни келтириб чиқаради, бир хил сабаблар бир хил оқибатларга олиб келади. Бу - табиат қонуни. Шундай экан, бадавлат одамларнинг тажрибасини ўрганиш катта аҳамиятга эга. Буни ўзингиз ҳам англаган бўлсангиз керак.\nБойлик асло хасисликнинг натижаси эмас. Аксинча, кўпгина "тежамкор" инсонлар камбағал ҳаёт кечирадилар. Пулни оғринмай сарфлайдиганлар эса, бадавлат яшаяптилар.\nАна шу ерда бир савол туғилади: "Ҳаммаси инсоннинг ҳаракатига, қилаётган ишига боғлиқ экан, демак, ўша ишнинг ўзи шу қадар қийиндирки, уни ҳамма ҳам эплай олмаяпти?" Бу тўғри савол. Иқтидорлилару аҳмоқлар ҳам, кучлилару заифлар ҳам, соғлару дардмандлар ҳам бойишлари мумкин. Албатта, қандайдир сифатлар керак бунинг учун, аммо бу сифатларни Аллоҳ ҳаммага берган. Фақат нима қилишни билиш ва албатта уни қилиш керак.\nБойликка эришишнинг асосий шартларидан бири - одамлар билан ишлай олиш ва албатта, бунинг учун одамлар бор жойда бўлишдир. Агар муҳитнинг қандайдир аҳамияти бўлса, ана шу маънода аҳамиятлидир. Яъни сиз жамиятда, инсонлар орасида бўлишингиз, яна у ерда шунчаки мавжуд бўлишингиз эмас, фаол ҳаракатланишингиз керак.\nЁдингизда бўлсин, сиз қитъадаги энг қашшоқ одам бўлсангиз ҳам, атрофингизда ёрдам берадиган ҳеч ким бўлмаса ҳам, маълум бир ҳаракатларни амалга ошириб, тўғри йўлни танлаб олсангиз, албатта бойиб кетасиз. Бизнесни нотўғри танлаган бўлсангиз, ўзгартиринг, ноқулай жойда яшаётган бўлсангиз, қулай ерга кўчиб ўтинг. Билмасангиз, сўранг. Кузатинг, ўрганинг. Асосийси, тўғри қарор қабул килиб, тўғри ҳаракат қилсангиз кифоя. Унутманг, бир хил сабаблар бир хил оқибатларга олиб келади - бу оламни ҳаракатлантираётган қонундир.\nОрқага Фикр: 4637


Самарқандда "Дамас" учун акасини ўлдирган 20 ёшли йигит устидан жиноят иши кўрилмоқда\nСамарқандда 1999 йилда Булунғур туманида туғилган Дилмурод Болтаев (исм, фамилиялар ўзгартирилган) акаси Одил Болтаевни "Дамас" автомашинасини бўлиша олмай, ўлдирди. Бу ҳақда "Зарньюс.уз" хабар қилди.\nМаълум бўлишича Дилмурод Болтаев акаси Одил Болтаев билан Россияга ишлашга кетади ва иккиси йиққан пулга "Дамас" сотиб олади. Шундан сўнг улар ўртасида жанжал бошланади.\nДилмурод "Дамас"га тўлиқ эгалик қила олмагани учун акасидан жаҳли чиқади ва уни йўқ қилиш йўлларини излай бошлайди. Шу мақсадда Дилмурод бу ишга жияни 2002 йилда туғилган 10 синфда ўқийдиган Элёр Носировни ҳам жалб қилади.\nЖиноий режага кўра, судланувчи Д.Болтаев акаси кечки пайт ишдан қайтаётганида “Дамас” русумли автотранспорт воситасини тўхтатиб, Э.Носиров билан бирга чиқиб олишади. Д.Болтаев автомашинанинг орқа ўриндиғига ўтириб, арқон ёрдамида акасининг бўйнидан бўғади. Автомашинанинг олди ўриндиғига жойлашган жияни ҳаракатланган автомашинанинг калитини бураш йўли билан тўхтатиб, О.Болтаевнинг қўл ва оёқларини ушлаб туради.\nИш “хамирдан қил суғургандек”, осон кўчди деб ўйлаган шоввозлар адашган эди. Негаки, О.Болтаев ҳали вафот этмаган ва ҳушига келган эди. Шунда Д.Болтаев автомашинани Мирза ариқ канали бўйида тўхтатади. Акасини бўйнидан арқон билан тортганча машинадан тушириб, уни бўғиш орқали қасддан ўлдирган.\nИкковлон жиноятни яшириш мақсадида О.Болтаевни ўз жонига қасд қилгандек кўрсатиш ва ҳуқуқни муҳофаза қилувчи органни чалғитиш орқали жиноий жавобгарликдан қутулиш мақсадида дала четида ўсиб турган қатор тол дарахтлардан бирига осиб қўйишган.\nҲозирда иш Жиноят ишлари бўйича Самарқанд вилояти судининг судьяси Т.Қодиров раислигида кўриб чиқилмоқда.\n“Дамас” билан “Исузу” тўқнашувида уч киши ҳалок бўлди\nСурхондарёда "Спарк"нинг ғилдираги ёрилиши оқибатида содир бўлган ЙТҲда ҳайдовчи аёл ва жияни вафот этди\nТошкент шаҳар ИИББ "Дамасчи Шумахер"ни қидирмоқда (+видео)\nВидео: Тошкентда ЙПХ инспекторлари "Дамас"нинг ортидан қувлаб, ушлай олишмади\nСамарқандда беморга кетаёган тез ёрдам автомашинаси ва КамАЗ иштирокида ЙТҲ содир бўлди (фото)\nСамарқандда отасидан қолган “Дамас”ни бўлиша олмаган ука акасини ўлдириб, дарахтга осиб қўйди\nДиля 22 сентябр 2019 00:03\nЭнди дамасда эмас камокда утиради ахмок\nАбдурахмон 24 сентябр 2019 07:23\nТугри айтасиз,20-18 йил камокда утиришади


1 ноябрь, 2019, 00:17 1332\nМураббий шогирдларининг спорт формасидан кўнгли тўлмоқда\n"Пахтакор" бош мураббийи Шота Арвеладзе "Сурхон" билан баҳсдан кейин матбуот анжуманида фикрларини билдирди. Бу ҳақда клуб матбуот хизмати хабар берди.\nСергеев мен келган биринчи йилда ҳам тўпурарлик қобилиятини кўрсатганди. У қандай гол уришни яхши билади. Қийинчиликка дуч келган пайтда клуб, жамоа ва мухлислар уни қўллаб-қувватлашди. Ҳаракатчан, меҳнаткаш, иштиёқи бор инсонларни қўллаш керак, - деди мураббий.


Яценюк Украина рўбарў келган фожеадан баҳс этди\n27 ноябр 2020, Тошкент вақти: 06:46\nРоссия парламенти мамлакат қўшинларини Қрим мухтор республикасига киритишга рухсат берганига жавобан якшанба куни Украина ўз армиясини жанговар шай ҳолатга келтирди. АҚШ, Европа Иттифоқи ва НАТО раҳбари Россияни Қримдан ўз ҳарбийларини олиб чиқишга чақирди.\n2 март куни Киев шаҳрида журналистлар олдида сўзлаган Украина Бош вазири Арсений Яценюк “Биз фожиа бўсағасидамиз”, деди.\nЯценюк Россия Президенти Владимир Путинни Қримдан рус қўшинларини олиб чиқишга чақирди.\n- Бу хавф олдидаги жанговар ҳозирлик. Бу таҳдид эмас – бу менинг мамлакатимга қарши амалда уруш эълон қилишдир. Биз Президент Путинни ўз қўшинларини олиб чиқишга ва ўз халқаро мажбуриятларини, шунингдек, Украина ва Россия ўртасида имзоланган икки ва кўп томонлама келишувларни бажаришга чақирамиз, - дея баёнот берди Арсений Яценюк.\nЯценюкнинг баёноти Россия парламенти президент Путинга Украинанинг Қрим мухтор республикасида Россия қуролли кучларидан фойдаланишга рухсат берганидан бир кун кейин янгради.\nУкраина Миллий хавфсизлик ва мудофаа кенгаши бошлиғи Андрей Парубий Мудофаа вазирлигига “Украина бўйлаб заҳирадаги ҳарбий кучларга сафарбарлик эълон қилиш” ҳақида буйруқ берди.\nПарубий Ташқи ишлар вазирлигига Украина хавфсизлигини кафолатлашда АҚШ ва Британиядан ёрдам сўрашга кўрсатма берди.\nРоссиядаги ахборот агентликларининг хабар қилишича, Қрим мухтор республикасидаги ўз-ўзини ҳимоя қилувчи кучлар Украина ҳарбий объектлари назоратини ўз қўлига олаётганини билдирди.\nИТАР-ТАСС хабарига кўра, Киев сиёсатидан норози бўлган ҳарбийлар истеъфога чиқиш ҳақидаги ҳужжатга имзо чекмоқда ва баъзилар Қримни мудофаа қилиш кучлари сафига қўшилмоқда.\nҚрим ярим оролига Россиянинг 15 минг ҳарбийси жойлаштирилгани тахмин қилинаяпти.\nХабарларга кўра, украиналик айрим қўмондонлар ўз тасарруфидаги базаларни топширишдан бош тортмоқда.\nНАТО Бош котиби Андерс Фог Расмуссен Россия Украинадаги хатти-ҳаракати орқали Европадаги тинчлик ва хавфсизликка таҳдид солаётганини айтди.\nЯкшанба куни Брюсселда сўзлаган Расмуссен Россияни “вазиятни юмшатиш”га чақирди.\n- Украина бизнинг қўшнимиз ва НАТО учун муҳим ҳамкор. Биз барча ҳамкорларимизни зудлик билан хавфли вазиятдан йироқлашиш йўлидаги уринишни давом эттиришга чақирамиз. Хусусан, мен Россияни “вазиятни юмшатиш"га чақираман, - дея баёнот берди НАТО Бош котиби.\nАндерс Фог Расмуссен бу гапни Украинадаги вазият муҳокама этилиши режаланган НАТО фавқулодда йиғилиши бошланишидан олдин айтди.\nСиёсий қарорлар қабул қиладиган НАТО Кенгашининг йиғилиши Польша илтимосига мувофиқ ўтказилмоқда.\nВаршава Россия кучларининг қўшни Украинага интервенциясини Польша хавфсизлигига таҳдид, дея баҳоламоқда.\nАйни пайтда Британия Ташқи ишлар вазири Уильям Ҳейг 2 март куни Киевга боришни режалаган.\nҚўшма Штатлар Россиянинг Украина ҳудудига қўшин киритганини қоралаб, Москвани Қримдан ўз ҳарбийларини олиб чиқишга чақирди.\nОқ Уй расмийларига кўра, шанба куни АҚШ Президенти Барак Обама Россия Президенти Владимир Путин билан телефон орқали ўтказган 90 дақиқали мулоқоти чоғида Россия раҳбарига масалага ечим топишнинг мақбул йўли Украина ҳукумати ва халқаро воситачилар билан тўғридан-тўғри тинч мулоқот ўтказиш эканини таъкидлаган.\nАҚШ Давлат котиби Жон Керри Россиянинг Украинадаги хатти-ҳаракатини “ақл бовар қилмас агрессия акти” деб, уни қоралади.\nЯкшанба куни эрталаб АҚШ нинг CBS телеканалида сўзлаган Керри Қўшма Штатлар ва бошқа давлатлар Россиянинг хатти-ҳаракатига жавобан бу мамлакатни иқтисодий изоляция қилиш учун санкциялар қўллаши мумкинлигини таъкидлади.\nЖон Керри саноати тараққий этган Катта Саккизлик гуруҳига аъзо давлатлар июнь ойида Россиянинг Сочи шаҳрида ўтиши режаланган саммитга бойкот эълон қилиши мумкинлигини эҳтимолдан соқит қилмади.\nДавлат котибига кўра, виза чеклови жорий қилиш, банкдаги маблағларни музлатиш, савдо ва инвестиция жарималари жорий этиш каби масалалар ҳам муҳокама қилмоқда.\nКерри Катта Саккизлик ва бошқа давлатлар Ташқи ишлар вазирлари билан сўзлашганини ва ҳамма Россияни иқтисодий изоляция қилишга тайёр эканини билдирди.


Азамат Абдураимов уддабурон ташкилотчими ёки мураббий?! Кутилмаган фаворитни кутганмидингиз?\n23 май, 2021, 14:55\nТеглар:Азамат Абдураимов | Про-лига | ФК Нефтчи\nПро-лигани кузатсангиз, ачинмайсиз!\nСуперлигадан кейинги ўринда турувчи про-лигада нима гаплар? Шубҳа йўқки, сўнгги йилларда ушбу лига мавқеи ўсди ва бу давом этяпти. Бу аввало нимада намоён бўляпти? Хоҳлаймизми-йўқми, футболнинг оммалашишида матбуот ва медианинг ўрни катта. Ўтган йилдан бошлаб про-лиганинг “Узрепорт” ва “ФутболТВ”да намойиш этилаётгани, қолаверса, ўйинларнинг юқори сифатда эфирга узатилаётгани ҳам барибир ўз таъсирини кўрсатмасдан қолмайди. Шунинг учун про-лигани ҳам Суперлига аудиториясидан қолишмайдиган даражада мухлислар кузатаётганига ишонса бўлади.\nПро-лиганинг мавқеи ортаётганининг яна бир сабабларидан бири, бу ерда ишлаётган мураббийлар билан ҳам боғлиқ. Масалан, куни кеча “Янгиер” жамоасида бош мураббий ўзгарди. Элдор Сакаев истеъфога чиқди. Ўрнига ҳаммамиз яхши билган ва танийдиган Азамат Абдураимов тайинланди. Шу ўринда ушбу тайинлов ва мураббий ҳақида ҳам бироз тўхталиб ўтмоқчимиз.\nАбдураимовни “Янгиер”да нималар кутяпти?\n27 апрель куни 55 ёшни қаршилаган Азамат Биродарович маълум танаффусдан кейин яна катта футболга қайтди. У анчадан бери клуб тизимидан четга чиққанди. Атайлаб шундай қилдими ёки унга муносиб таклифлар бўлмадими, буниси бизга қоронғу. Агар унинг мураббийлик фаолиятига назар ташласак, “Динамо” ва “Андижон”да ишлаганини кўпчилик билса керак. Шунингдек, Ўзбекистон U-23 терма жамоасида ҳам меҳнат қилган. Аввалроқ, “Бунёдкор”да бош директор лавозимида ҳам фаолият кўрсатган. Охирги марта Ўзбекистон U-16 терма жамоасида бош мураббий бўлиб ишлаётганини билардик.\nХуллас, Абдураимов ўтмишда таниқли футболчи бўлгану, аммо мураббийликда ҳозирча бирор нима ютгани йўқ. Рости, Абдураимовни мураббийликдан ҳам кўра, кўпроқ уддабурон ташкилотчи сифатида яхши эслаб қолганмиз. Аммо Азамат мураббийликда ҳам ном қозонгиси келади, албатта. Лекин доим ҳам зўр ўйинчидан зўр мураббий чиқавермайди. Тўғри, Абдураимовни бу билан ёмон мураббийга чиқариб қўйишимиз тўғри эмас. Балки ўтган йиллар давомида у билимини ошириб, янада кучли бўлиб қайтгандир. Футболда кўпни кўрган, про-лигада иш бошлагани барибир чемпионатнинг мавқеига ҳам яхши томондан таъсир кўрсатиши кутиляпти. Хўш, уни “Янгиер”да нималар кутяпти? Биз биламизки, “Янгиер” футбол клуби ўзининг тарихига эга. Бироқ кейинчалик у ерда футбол даражаси тушиб кетди, эътибор берилмай қўйилди. Оқибатда клуб фаолиятини ҳам тўхтатган пайтлар бўлди. Мана, охирги йилларда “Янгиер” яна тикланиб, иштирокини давом эттиряпти ва энди чемпионатда кўр-кўрона қатнашиш эмас, балки аниқ мақсад сари курашишни исташяпти. “Янгиер” имиджини ошириш учун Абдураимовдан фойдаланишни кўзлаган бўлса не ажаб. Дарвоқе, у янги жамоасидаги дебютини ғалаба билан бошлади. Сафарда “Арал” билан баҳсда “Янгиер” 1:2 ҳисобида ғалаба қозонди. Мураббийнинг олдига қандай вазифа қўйилди, кейинги режалар қанақа бўлади, қолганини вақт кўрсатади.\nТахминларни оқлаётган Мўминжонов ва “Нефтчи”\nПро-лигада ким етакчи, деган саволга бир овоздан “Нефтчи” дейиляпти. Бу ҳақиқат! Ҳозирча кутилган тахминлар ўзини оқлаяпти. Илҳом Мўминжонов жамоаси мавсумни ўз уйида “Олимпик”ка қарши дуранг билан бошлаган бўлса-да, шундан бери рақибларини ўзи истаган ҳисобда мағлуб этиб келяпти. Кеча “Оқ-тепа” дарвозасига жавобсиз еттита гол урди. Мўминжонов мавсум бошида sports.uzга берган интервьюсида бу йил жамоани Суперлигага қайтариш асосий вазифа эканлигини ва шу мақсадда “Нефтчи”га келгани ҳақида айтгани ёдимизда. Натижалар у гапининг устидан чиқаётганини кўрсатяпти. Тўғри, мавсум ҳали давом этади, бироқ жадвалга қарасангиз, фарғоналиклар бошқалардан яққол ажралиб турганини кўрасиз. Таркиб ва ўйин бўйича ҳам “Нефтчи” ўз сўзини айтяпти. Дарвоқе, кейинги турда Мўминжонов жамоаси билан сафарда “Бухоро” меҳмони бўлади.\nПро-лигада кутилмаган фаворит\nПро-лигада кутилмаган номзод ва фаворит пайдо бўлди. Мавсум бошида янги ташкил этилган “Олимпик” “Нефтчи”дан кейин иккинчи ўринда боряпти. Тимур Кападзе бошчилигидаги клубдан бундай етакчилик ва ғолибона юришни кутмагандик-а?! Клуб қандай мақсадда ташкил этилганини ҳамма билади, Ўзбекистон олимпия терма жамоасининг бош мақсади йўлида шакллантириляпти. Лекин Кападзе ва унинг ёш жамоасида шашт, шижоат ва иштиёқ шунчалик баландки, қиқса вақт ичида ўз мухлисларига эга бўлиб боряпти. Бош мураббий эса қўрқмасдан Суперлига учун курашаётгани ҳақида гапиряпти. Агар “Олимпик” Суперлигага чиқа олмаса, ҳеч ким клуб ва мураббийни айбламайди ёки танқид қилмайди. Муҳими, ёш футболчиларда маҳорат ошиб боради. “Олимпик” ҳеч қандай босимсиз мусобақада иштирок этяпти. Тимур Кападзега мураббийлик салоҳиятини кўрсатиш учун ҳам “Олимпик” унга айни муддао бўлди. Про-лигада бу клубнинг пайдо бўлиши албатта чемпионат мавқеини ҳам, интригасини ҳам кучайтиришга хизмат қиляпти. Қувонарлиси, ёш жамоанинг ёшлари жуда иқтидорли ва уларнинг орасида потенциали юқори саналаган ўйинчилар кўп экан.\nХуллас, турнир жадвалидаги кўриниш шу зайл давом этса, “Нефтчи” 1-ўринни ҳеч кимга бермаслиги аниқ. Ўз-ўзидан 2-ўрин учун кураш ўта жиддий тус олишини тахмин қилаверинг. Бу йўлда “Бухоро”, “Олимпик”, “Динамо” сингари жамоалар астойдил курашишяпти. Уларнинг орасига яна бирор номзод қўшилмаса агар, аниқ қайсидир бири Суперлига йўлланмасини қўлга киритади ва яна бири плей-офф босқичида ўйнайди.\nДарвоқе, про-лига клубларидаги бош мураббийларга эътибор беринг: Илҳом Мўминжонов, Тимур Кападзе, Анвар Бердиев, Ҳаким Фузайлов, Азамат Абдураимов, Александр Ежов, Тимур Турдиев, Асрор Алиқулов, Алишер Шоғуломов...Аксарияти футболчи сифатида ном қозонган, қатор совринларни ютган. Бундан ташқари, про-лигадаги мураббийларнинг аксарияти ёш мутахассислар. Улар ўртасидаги рақобат ҳам анча шиддатли ўтаётгани бор гап. Қолаверса, про-лигада мавсум бошидан бери Даврон Файзиев билан Элдор Сакаев истеъфога чиқарилди. Кейинги навбат кимники?\n"Бухоролик сеҳргарлар" - Азамат Абдураимов "Бухоро" - "Оқтепа" ўйинига муносабат билдирди


Вирусли гепатитнинг А тури | Прививки.уз - Олдини олиш. Ҳимоя қилиш. Эмлаш.\nВГА ҳақида асосий қоидалар\nВГА – бу жигарни зарарловчи юқумли вирусли касаллик.\nВГА билан ҳар қандай одам касалланиши мумкин. Эпидемик ҳолатда пайдо бўлиши мумкин.\nГепатит А вируси атроф-муҳитга чидамли, фекал-орал йўли орқали юқади “ифлос қўл касаллик”ларига киради.\nВГА юқиши кўпинча болалрга эрта ёшларда юқади ва сариқсиз шаклда ўтади.\nКасалликнинг асосий белгилари – кунгил айнаш, қайт қилиш, иштаҳасизлик, умумий ҳолсизлик, кейинчалик кўз склерасида ва теридв сариқлик, пешобни тўқариши ва кални рангсизланиши, жигарни катталашиб, оғриши.\nКасалликни махсус давоси йўқ.\nҲозирги вақтда ВГАни хавфсиз ва самарали вакциналар билан олдини олса бўлади.\nВГА қандай тарқалади\nОдам ВГАнинг бирдан-бир манбаидир. Касаллик бемор одамнинг фекали билан ифлосланган озиқ-овқат маҳсулотлари ёки сувни исътемол қилиш натижасида фекал-орал йўли билан юқади. Касаллик шахсий гигиена ва санитария-гигиена қоидаларини бузилиши билан боғлиқ. ВГА вируси қулай шароитларда атроф-муҳитда бир неча ой яшаши мумкин. Одамга касаллик юққандан кейин касаллик белгилари пайдо бўлгунча 14-21 кун жуда юқумли ҳисобланади.\nВГА билан касалланиш эҳтимоли\nДунё бўйича ҳар йили ВГА касаллигининг 1,5 миллион ҳолати қайд этилади. Эмланмаган ва олдин касал бўлмаган ҳар қандай одам ВГА билан касалланиши мумкин, касалликнинг юқумлилиги (контагиозлиги) 40 %ни ташкил қилади.\nВГА касаллигини белгилари ва кечиши\nКасаллик юққанидан биринчи белгилари пайдо бўлгунча икки ҳафтадан олти ҳафтагача, ўртача 28 кун ўтади.\nЁш болаларда ВГА касаллиги белгиларсиз кечади, бир вақтда катталарда касалликнинг белгилари кўпроқ кузатилади. Улар қуйидагилар: тана ҳароратининг кўтарилиши, ҳолсизлик, иштаҳасизлик, диарея, қайт қилиш, қорин соҳасида ноҳушлик, пешоб рангининг тўқлашиши ва сариқлик (тери ва кўзнинг оқ қисмининг сарғайиши).\n6 ёшгача болаларга касаллик юққанда, касалликнинг сезиларли аломатлари кузатилмайди, фақатгина 10 % болаларда сариқлик пайдо бўлади. Катта ёшдаги болалар ва катталар ўртасида гепатит А оғир аломатлари билан кечиб, 70 % ҳолатларда сариқлик пайдо бўлади. Касаллик секин тузалиб, чарчоқ, кўнгил айнаш ва иштаҳанинг йўқлиги билан характерланади.\nВГА касаллигидан кейин кузатиладиган асоратлар\nРецидив гепатит, холестатик гепатит (ўт суюқлигининг димланиши), тез кечувчи гепатит ВГАнинг асоратлари ҳисобланади. Тез кечувчи гепатитда ўткир жигар етишмовчилиги оқибатида бир неча кунда ўлим ҳолати кузатилади. ВГА суринкали гепатитни келтириб чиқармайди.\nВГАда ўлим кўрсаткичи\nВГАда ўлим кўрсаткичи 1 %дан - 30 %гача ўзгариб туради, шу билан биргаликда жигарнинг сурункали касалликлар эҳтимоли кўпайиши билан боғлиқ ёш катта бўлган сари ўлим кўрсаткичи ўсиб боради.\nВГАни даволашни ўзига хослиги\nВГАнинг махсус давоси йўқ. Касаллик келтириб чиқарган аломатлардан соғайиш секин кечади ва бир неча ҳафта ҳатто ойлаб давом этади. Даволаш қайт қилиш ва диарея оқибатида йўқотилган суюқлик ўрнини тўлдириш билан қулайлик ва тўғри овқатланиш тартибини сақлашга қаратилади.\nКўпгина вирусли касалликлар каби, ВГАнинг олдини олишнинг энг самарали усули бу эмлашдир. Эмлаш ВГАдан ўзини ҳимоя қилишни энг оддий тез таъсирчан усули ҳисобланади. Агар Сиз вирусни юқтириб олишдан қўрқсангиз, зудлик билан тегишли эмлашни олинг.\nВГАга қарши вакциналар ва эмлаш\nХалқаро бозорда ВГАга вакциналарни бир неча турлари мавжуд. Булар Инактивланган (ўлдирилган) ва тирик аттенурланган (кучсизлаштирилган) вакциналардир. Ўзбекистонда профилактик миллий эмлаш календарига ВГАга қарши эмлаш киритилмаган.\nВГАга қарши вакциналарни самарадорлиги ва хавфсизлиги\nВГАга қарши биринчи эмлашдан кейин икки ҳафта ўтиб, эмланганларнинг 95 %ида иммунетит пайдо бўлади ва иккинчи дозани олгандан сўнг эса 100 % иммунетит ҳосил бўлади. Ишлаб чиқарувчи узоқроқ муддат 5-8 йил давомида иммунитет ҳосил бўлиш учун икки доза вакцина олишни тавсия этади. ВГА вакциналари юқори самарали бўлиб, яхши қабул қилинади ва уларни қўлаш давомида ҳеч қандай жиддий ноъжўя тасирлар рўйхатга олинмаган. Ҳозирги вақтга келиб миллионлаб шахслар ВГАга қарши эмлаш олишган. Айрим давлатларда ВГАга қарши эмлашда бир доза вакцина қўлланилади.\nВирусли гепатит А (ВГА)\nВГАга қарши вакциналар\nБугунги кунда ВГАга қарши икки турдаги вакциналар қўлланилади:\n1) дунёда энг кўп қўлланиладиган, бир нечта давлатларда ишлаб чиқиладиган формальдегиб билан инактивланган (ўлдирилган) вакциналар\n2) Хитойда ишлаб чиқилган ва бир нечта давлатларда қўлланиладиган тирик аттенуирланган (кучсизлаштирилган) вакциналар.\nИккала вакцина ҳам болалар ва катталарда юқори иммуногенли ва эмлаш ВГАга қарши узоқ ҳимоя ҳосил қилади.\nКўрсаткичлар вакцина жуда хавфсиз эканлигини тасдиқлайди. Вакцинанинг лецинзияланганлиги, дозаси, эмлаш календари, эмлаш ёши, болаларга ёки катталарга мўлжалланганлиги ишлаб чиқарувчиларга мос равишда фрақ қилади. Ҳеч қайси вакцина бир ёшдан киччик болалар учун лецинзия олмаган.\nВГАга қарши вакцина ҳақида қисқача маълумот\nВГАга қарши 2 инактивланган вакциналар (ўлдириб тозаланган ВГА вирионлари, алюминий гидроксидига адсорбцияланган).\nВГАга қарши 2 тирик аттенуирланган (кучсизлаштирилган) вакциналар\nУмумий дозлар сони*\n12 ойликдан катта болаларни эмлаш мумкин – биринчи доза, иккинчи доза - бустер\nВакциналарнинг иккинчи дозаси (Бустер) 6-12 ойдан кейин тайинланади. Бу оралиқ 18-36 ойгача узайтирилиши мумкин.\nВакцинанинг аввалги дозасини олгандан кейин аниқланган анафилаксия ёки сезувчанлик (аллергия).\nҲар қандай ўткир касалликларни аломатлари йўқолгунча.\nСурункали касалликлар ремиссия даврига киргунча.\nҲомладорлик, эмзиш даври.\nОғир: камдан-кам анафилаксия, анафилактик реакциялар;\nЕнгил: инъекция жойида реакция (оғриқ, қизариш, шиш), бош оғриши, тана ҳароратини кўтарилиши.\nУмумий – бош оғриши, тана ҳароратини кўтарилиши, кунгил айнаш, чарчаш, ҳолсизлик ва иштаҳани йўқолиши.\nБолаларга фақат уларга мўлжалланган шаклдаги дори воситаларини тайинлаш керак.\nТирик аттенуировланган (кучсизлаштирилган) вакциналар ҳомладор аёлларга ва иммунетити кучсиз шахсларги қўлланилиши тавсия этилмайди.\nДозалаш режими индивидуал. Бир марталик дозаси ёшига боғлиқ 0,5-1мл.\nЧақалоқларда соннинг ташқи юзасига ва катта ёшли болалар ва катталарда елканинг дельтасимон мушаки орасига\nТери остига елка учлигининг юқори соҳасига.\nинактивланган вакцина мушак орасига\nтирик аттенуировланган вакуиналар тери остига\n+2°С дан +8°Сгача\n* Бу ишлаб чиқарувчининг тавсияси инактивланган вакциналар учун. Лекин айрим давлатларда бир марталик эмлаш қўлланилади.


«Очиқ денгизда битта қайиққа тушиб қолдик». Франция қатъий карантинда қандай яшамоқда?\n01:38 / 27.03.2020\nФранцияда мамлакат бўйлаб карантин эълон қилинганига икки ҳафта бўлди. Карантиннинг илк кунларида фуқароларни «жиловлаш осон бўлмади». Шу боис ҳукумат карантин шартларини кескинлаштириб, фуқароларни «уй қамоғига маҳкум қилди».\nБугун францияликлар жарима ёки полициядан эмас, ўлимдан қўрқиб кўчага чиқмаяпти. Фаранг ўлкасида вазият жиддий, карантин майгача чўзилиши мумкин. Хитой, Эрон, Италия ва Испаниядан кейин вирусдан энг кўп жабрланган бешинчи давлат айнан Франция бўлиб турибди. Коронавирус аниқлангач ҳукумат жиддий чоралар кўришга ўтди: мактаб, ресторан ва кафелар ёпилди. Сўнг ҳар қандай йиғин ўтказиш тақиқланди. Мамлакатда ёппасига карантин эълон қилинди.\nКарантин бошида французлар уни жиддий қабул қилишмади. Улар баҳорий кайфиятда хиёбон, соҳиллар, тоғ-чанғи комплексларига боришни канда қилишмади. Карантин эълон қилинганига қарамай, жамоат жойларидан одам аримасди. Ҳолатни жиддий баҳолаган мамлакат президенти Эммануэл Макрон душанба куни францияликларга кескин оҳангда мурожаат билан чиқди: «Тарқаламиз! Биз жангдамиз! Қайсидир армия ёки давлатга қарши эмас, кўринмас ёвга қарши жангда!».\nҚаршингдан одам чиқса, четга ўт\nБиаррица марказидаги кўчада фақат шу ерда яшовчилар югуриши мумкин. Лекин ёнда маълумотнома бўлиши керак\nКарантиннинг навбатдаги босқичида қатъий қоидалар эълон қилинди. Унга кўра, уйдан фақат шошилинч эҳтиёж ёки иш жойидан берилган маълумотнома билангина чиқишга рухсат берилди. Сабабсиз уйдан чиққанлар 130 евро миқдорида жаримага тортилади. Иккинчи марта «радарга тушганлар» учун эса жарима миқдори 1 000 евро этиб белгиланди.\nИккинчи ҳафтадан шартлар янада оғирлашди. Энди уйдан чиқишга фақат кунига бир марта бир соатгагина рухсат берилади. Унда ҳам уйдан 1 километр узоқ бўлмаган масофага бориш учун. Икки кишидан ортиқ одамнинг ёнма-ён юриши тақиқланган. Баъзи ҳудудларда кўчада юрганда фақат якка юриш, рўпарасидан одам чиқса, бир ярим метр масофа сақлаш шарти жорий қилинди.\nСоҳиллар, хиёбонлар, жамоат жойлари ёпилди. Қариндошларни кўргани бориш, Шенген зонасидан чиқиш, тўйлар, диний маросимлар ўтказиш мутлақо тақиқланди. Дафн маросимларини яқин қариндошлар иштирокида ўтказиш белгиланди.\nСевишганларга ҳам учрашиш мумкин эмас\nБугун францияликлар бир нарсани тушуниб етишди: одамлар бир-бири билан қанча кам учрашса, вирусдан сақланиб қолиш имконияти шунча ошади. Ана шунда карантин узоқ чўзилмайди ва аҳолига ошиқча хавф туғилмайди. Бугун францияликларга қуйидаги ҳолатларда уйдан чиқиш учун рухсат берилади:\nуйдан туриб бажариб бўлмайдиган вазифани ишхонага бориб бажариб келиш учун;\nкундалик керак бўладиган маҳсулотлар учун дўконга чиқиб келиш учун;\nшошилинч ҳолатда шифокор ҳузурига бориш учун;\nкасалманд қариндошга ёки вояга етмаган болаларга қараб туриш учун;\nуйдан бир километрдан узоқ бўлмаган масофага итни сайр қилдириш ва тоза ҳавода ёлғиз спорт билан шуғулланиш учун бир соат.\nДўстининг олдига меҳмонга, руҳшунос сеансига ёки косметолок ҳузурига бориш, яхши кўрган қизи билан учрашиш каби баҳоналар инобатга олинмайди. Дарвоқе, бу имкониятлар фақат ўзини яхши ҳис қилаётганлар учун. Агар оилада кимнингдир мазаси бўлмаса, оила аъзоларининг барчаси уйдан чиқмай ўтириши шарт.\nБаъзи вилоятларда ўзини ўзи изоляция қилиш ҳам мумкин эмас. Шаҳарликларнинг бир қисми карантин бошланганда дала ҳовлиларга қараб «қочишди». Маҳаллий аҳоли «улар бизга вирус олиб келяпти, озиқ-овқатларимизни еб битиришади, қишлоқ касалхонасини тўлдириб ётиб олишади», деб шаҳарликларни хушламай кутиб олди. Шу сабаб тинчликни сақлаш мақсадида дала ҳовлиларга борган шаҳарликлар уйига қайтарилди.\nИсталган жойда сизни текширишлари мумкин\nБугун уйидан чиқаётган ҳар бир франциялик ҳокимият тасдиқлаган шаклда исм-шарифи, манзили, уйдан чиқиш вақти, кўчага чиқишдан мақсади ҳақида ёзиб олиши ва полиция сўраганда уни тақдим этиши лозим. Албатта, кимдир уйдан бир неча марта чиқиши ва ҳар сафар олдинги қоғознинг нусхасини бериб кетавериши мумкин, аммо аксарият францияликлар бу масалада виждонан иш тутмоқда.\nКарантиннинг илк кунларида ижтимоий тармоқларда кўча-кўйда тушган фотосуратларини жойлаб ўзига ҳеч нарса қилмагани, ҳукумат ортиқча ваҳима қилиб юбораётганини бемалол муҳокама қилаётган французлар бир ҳафта ўтиб «биз уйдамиз, сиз ҳам уйда қолинг», деган чақириқларни тарғиб қила бошлади.\nФранцузлар қўшнилари билан тез-тез гаплаша бошлашди / GETTY IMAGES\n«Аввалига одамлар барчасини енгил қабул қилди, вирус осонгина ўтиб кетади деб ўйлади. Кейинчалик коронавирус туфайли одамлар ҳалок бўла бошлагач, уни жиддий қабул қилиб ҳукуматнинг чақириқларига амал қила бошлашди», дейди парижлик Марк Феликс.\nГермания ва Швейцария билан чегарадош Эльзас шаҳрида вирус юқтирганлар ҳалок бўлаётгани ҳақидаги хабарлар одамларни жиддий тортишга мажбур қилди. Бу шаҳарда бир кун ичида барча касалхоналар реанимациясида жой қолмади. Шундагина одамлар карантин шартларига риоя қилишмаса, замонавий тиббиёт ҳам коронавирусга қарши ҳеч нарса қила олмаслигини англаб етишди.\n«Одамлар Эльзасда, Италия, Испанияда нималар юз бераётганини кўзлари билан кўриб, карантин шартларига риоя қилишмаса, ўзлари ҳам вирус қурбони бўлишлари мумкинлигини тушуниб етишди», дейди икки ҳафтадан буён икки фарзанди билан турмуш ўртоғидан айро карантинда яшаётган Эммануэль.\n«Дўстларимизникига боришни, денгиз бўйида сайр қилишни хоҳлаймиз, ҳаво яхши, биз ёшмиз, вирус бизга зарар етказмаслиги ҳам мумкин. Аммо аксарият одамларнинг уйда ўтирганини кўриб, айниқса қариялар қийналиб бўлса ҳам ўтиришибди, биз ҳар қанақасига сабр қиламиз ва карантин тугамагунча кўчага чиқмоқчи эмасмиз. Биз буни бошқалар ҳаётини сақлаб қолиш учун ҳам қиламиз», дейди Эммануэлнинг қизи Элиз.\nНиқоб тақмаган бемаънилар\nПарижлик Маркнинг айтишича бугун одамлар ҳукуматнинг тақиқи учун эмас, балки эпидемия туфайли уйда ўтирибди. Касалланганлар ва ҳалок бўлганлар ҳақида охирги кунларда эълон қилинаётган маълумотлар, шунингдек, тиббиёт ходимлари келтираётган далиллар барчани бирдай сергаклантириб ҳукуматнинг карантин ҳақидаги қарорларини бажарадиган қилиб қўйди. Довюраклик ўрнини эҳтиёткорлик эгаллади. Энди Францияда ниқоб ва қўлқопда юриш эмас, уларни тақмаслик бемаънилик ҳисобланмоқда.\nНавбатлар кварталлар бўйлаб узаяади - одамлар масофа сақлаб жойлашади / GETTY IMAGES\nҲукумат карантиннинг бошида одамлар унинг шартларига амал қилмаётганини кўриб ҳудудларда тартиб сақлаш ва одамларни назорат қилиш учун 100 минг нафар полициячи ва яна қўшимча 250 минг ҳуқуқни ҳимоя қилиш ходимларини жалб қилди. Шу ҳолда ҳам улар катта шаҳарлар марказида унча кўзга ташланмайди. Полиция кимнидир тилхат ёзилган қоғозсиз ушласа, биринчи сафар огоҳлантириш билан кифояланмоқда. Қаршилик кўрсатганларгина жаримага тортилмоқда.\n«Биз францияликлар озодликни севамиз. Айниқса расмийлар билан муносабатда. Ҳозирги ҳолатни диктатура демаслик керак. Бизда бошқа танлов йўқ. Ҳамма бу вақтинчалик фавқулодда ҳолат эканини тушуниб турибди», дейди Марк.\n«Албатта, уруш ҳолатида эмасмиз, аммо барибир ёқимсиз, бунинг устига узоқ вақт бундай яшаш... Менга бу ҳаёт ёқадими? Йўқ, албатта. Аммо бу ҳам ноёб тажриба. Энг қийин масала бир неча кунлаб болалар билан бир жойда қамоқдагидай ўтириш.\nБир пайт ўғилларимдан бири отамни балконга тортади. Соат саккизга бонг урди, тиббиёт ходимларини олқишлаш вақти бўлди. Қўшнилар аллақачон деразалардан, балконлардан улар шаънига қарсак чалишни бошлаб юборишди. Ана шу шовқин пайтида барчасини унутаман. Ҳар кеча шу такрорланади», дейди Марк.\n#onapplaudit #Paris pic.twitter.com/6cn9vnclXO\n— Carolina Lavandeyra (@lavandeyracaro) March 20, 2020\nҲа, Франция ва Италияда ҳар куни кечки соат 20:00да одамлар балконларига чиқиб шифокорларни олқишлашади. Кимдир қарсак чалади, кимдир идиш товоқларни бир-бирига уриб таранглатади.\nОта-оналарга осон бўлмаяпти. Мактаб онлайн давом этмоқда. Қизиқарли ўйинлардан футбол йўқ, стол тенниси йўқ, уларни чалғитиш учун фақат компьютер ўйинлари қолди: «Кунларнинг ўтиши жуда ҳам қийин бўляпти», дейди Элизнинг отаси Стефан.\nУ жарроҳ, аммо режадаги жарроҳлик амалиётлари бекор қилинган. Иш фақат фавқулодда чақирувларга навбатчиликда туришдан иборат. Мусобақалар тўхтатилгани учун телевизордан регбини кўрсатишмайди, турмуш ўртоғи масофадан ишламоқда, болалар онлайн таълим олмоқда. Қолган вақтда уларни уддалаш эса осон иш эмас.\n«Оилаларимиз билан Skype ёки Whatsapp орқали виртуал кўришамиз. Албатта, ҳар куни эмас. Қўшнилар билан масофа сақлаб бўлса ҳам гаплашиб турибмиз, орамизда уч метр оралиқ бўлади», дейди Эммануэль. Бегоналар билан кўришганда оралиқ масофа ушланади. Аммо ҳозирги ҳолатда ким биландир бирга яшаш вирусдан ҳам хавфли.\n«Тўққиз ойдан кейин ҳаммаёқ чақалоққа тўлиб кетади. Аммо унгача ажрашишлар ҳам кўпайса керак. Бундай ҳолатда бирга яшаш ҳам осон эмас, кўпчилик синовдан ўта олмаслиги ҳам мумкин», дейди Марк.\n«Карантин бу – синов. Барча бу лабиринтдан ўзининг йўли билан чиқиб кетади. Кимлардир тизим, тузилма, интизом ва жадвалга муҳтож. Кимдир оқим билан бирга сузганда яхшироқ эплайди. Биз очиқ денгизда битта қайиққа тушиб қолдик. Бизда бошқа имконият йўқ. Шунинг учун бир-биримизга сабрли бўлишимиз керак. Мазали овқат енг, озроқ ичинг», деб ўз хотиржамлик рецептини айтди Марк.\nУ карантиндаги ҳаётини мобил телефони камераси ёрдамида суратга муҳрлаб бормоқда. У ҳозирги ҳаётини оилавий хроникага «ҳаракатсиз саёҳат» деб номлаб қўшиб қўймоқчи. Марк барчаси хурсандчилик билан тугашига ишонади: «Бизни бу ердан чиқаришганда ҳақиқий байрам бўлади. Мусиқа, шодлик ва бахт».\n14:29 / 23.11.2020\nХитойдаги шаҳарлардан бири карантинга ёпилди\n14:56 / 20.11.2020\n16:26 / 18.11.2020\nБерлинда минглаб кишилар карантин чекловларига қарши намойишга чиқди\n21:46 / 17.11.2020\nФранцуз радиосида хатолик туфайли қиролича Елизавета ІІ ва Пеле “ўлганга чиқарилди”


Вақф фонди Қорақалпоғистоннинг олис 14 туманидаги 21 та ҳудудда тоза ичимлик суви чиқарди – Telegraph\nВақф фонди Қорақалпоғистоннинг олис 14 туманидаги 21 та ҳудудда тоза ичимлик суви чиқарди\nvaqf.uz April 08, 2021\nСув чиқариш улкан ажрга сабаб бўлувчи амал бўлиб, халқимиз асрлар давомида шу каби ишларни ҳашар йўли билан амалга ошириб келган. Худди шундай савобли иш Вақф хайрия жамоат фонди томонидан Қорақалпоғистонда ҳам амалга оширилди.\nФонд ҳомийларни жалб қилган ҳолда, ичимлик суви танқис бўлган Қорақалпоғистон республикасининг 14 та туманидаги овул ва қишлоқларда 21 та қудуқ ва ер ости артезиан сувларини чиқарди ва аҳолига беғараз тақдим этди.\nҲадиси шарифлардан бирида Расулуллоҳ соллаллоҳу алайҳи васаллам шундай марҳамат қилганлар:\n«Чанқаган бир кишига сув икром этганнинг амал дафтарига етмиш йиллик ибодат савоби ёзилади. Бу икромни сув танқис жойда қилганга ҳазрати Исмоил (а.с.) (бунга Пайғамбаримизнинг (с.а.в.) ахли байти ҳам дохил) авлодларидан бир кишини кофир қўлидан қутқарганнинг савоби берилади».\nУшбу хайрли ишга ҳисса қўшган барча саҳоватпеша юртдошларимизни Аллоҳ таоло мукофотласин!


Кўпчилик ҳокимларни халқ орасида "муштумзўр ва сўконғич" ҳоким бўлган Шавкат Мирзиёев эришган чўққилар тинч қўймаётган кўринади.\nЎзбекистонда каттаю кичик даражадаги ҳокимларнинг муштумзўрлигию сўконғичлиги ҳақида халқ орасида гап-сўзлар юради. Озодлик муштарийларидан бири Блогистонга юборган мақоласи шу ҳақда.\nҲоким ва унинг командаси йиғилишга кетаётиб, уюшмадаги “Т. Чориев” фермер хўжалиги пайкалидан ўтади ва пайкални ёввойи ўт босиб кетгани учун фермерни “Онангни...” деб сўкади.\nМасалан, 2011 йилнинг кузида Қашқадарё вилояти Нишон тумани собиқ ҳокими Рустам Саъдуллаев “Гулистон” ММТП раиси Элмурод Жўраевни мажлисда “Қизингни... ” деб сўккан. Одатда “...йбан”, “ж...лаб” деб сўкиб, маҳаллий аҳолининг бошини қотирадиган ҳокимнинг бу сўкиши тушунарлироқ бўлди.\nТуманга сўнгги бир йил давомида куратор бўлган, ҳозирда жизахликларнинг "онасини сиёлаётган" Сайфиддин Умаров (Жиззах вилояти ҳокими) оддийгина қилиб, “Энангни...” деб сўкаркан.\nЎзбекистон Республикаси Президентининг Давлат маслаҳатчиси ўринбосари Амир Омонов эса адабий тил "нормаларига амал қилган ҳолда" Қашқадарёда ўтказилган мажлисларда йиғилганларни “Онангни...” деб ҳақоратларди.\nБош вазир ўринбосари бўлиб ишлаган Ҳамидулла Кароматов Сурхондарё вилоятининг собиқ ҳокими Жўра Норалиевни Алпомишнинг 1000 йиллиги тантаналари олдидан катта йиғинда “Онангни...” деган оддий қилиб.\n2000 йилларда Қашқадарёда ҳоким бўлиб ишлаган Бахтиёр Ҳамидов вилоятнинг Чироқчи тумани ҳокими Мустафо Темировни “Аячангни...”, “Бувингни...” деб сўкканди. Маҳаллий шевага ёт бу сўкиш тури кейингиларининг олдида ҳолва экан.\nТажриба шуни кўрсатмоқдаки, бўралатиб сўкишни, дўппослашни билган раҳбарлар узоқ йиллардан бери ишламоқда. Билмайдиганлари эса... дарров курсини бўшатади. Кетгандаям бадном бўлиб, шармисор бўлиб кетади. Ишларни бўшаштирганликда, бўшангликда, лапашангликда айбланиб кетади. Шунақа бизнинг келажаги буюк мамлакат. Халқ оғзаки ижоди, унинг чамбарчас қисми бўлган сўкиниш санъати ривож ва қадр топаётган ўлка.


2015 йилда Фарғона вилоятига 54,5 миллион доллар хорижий инвестиция жалб қилинди\n14:50 / 14.06.2016\n2015 йили Фарғона вилоятида амалга оширилган дастурлар доирасида 78,6 миллион долларлик инвестициялар жалб қилинди. Унинг 54,5 миллион доллари тўғридан-тўғри хорижий инвестициялардир.\nИнвестицияларнинг асосий қисми енгил саноат, электротехника, қурилиш материаллари ишлаб чиқариш ва кимё саноатига тўғри келади. Айни пайтда вилоятдаги 638 енгил саноат корхонасида 16,5 минг ишчи меҳнат қилмоқда. Тизимдаги 42 қўшма корхона ўз маҳсулотларини 30 дан ортиқ хорижий давлатга экспорт қилаётир.\n– Бир пайтлар пахта толасидан тайёрланган кийимлар халқимиз учун орзу эди, – дейди “Бешариқ текстиль” қўшма корхонаси директори Мухтор Қобулов. – Табиий матодан тикилаётган юздан ортиқ турдаги спорт кийимлари ва болалар либослари, умуман, корхонамиз маҳсулотининг 90 фоизи экспортга йўналтирилмоқда. Жорий йилнинг ўтган даврида 1 миллиард 850 миллион сўмлик маҳсулот ишлаб чиқарилди. 424 минг долларлик маҳсулот экспорт қилинди.


Тошкентда ёнғинни эрта аниқлаш тизими жорий этилади – Коммерсант.Уз\nПойтахтдаги энг баланд иморатлар устига ўрнатилган, узоқни кўра оладиган, ёнғинни эрта аниқлаш замонавий тизими жорий этилди, деб хабар қилмоқда Sputnik мухбири. Тошкент ИИБнинг Ёнғин хавфсизлиги бўлинмаси ходими хабарига кўра, янги тизим бир ой олдин ишга туширилган.\n“Айни дамда биз учта ана шундай камера ўрнатдик. Улардан бири шаҳар ёнғин хавфсизлиги биноси томида, яна иккитаси эса “Пахтакор” метроси яқинидаги эски телеминорада ўрнатилган. Камералар ўрнатилганидан кейин биз учта ёнғинни эрта босқичда аниқлашга муваффақ бўлдик. Улардан айримларини биз ҳатто диспетчер хизматига қўнғироқ бўлмасдан аниқлашга муваффақ бўлдик. Ушбу нуқтаи назардан янги тизим ўзини тўлиқ оқлади ва ёнғин хавфсизлигини сақлашда ижобий натижалар кўрсатмоқда”, – деди муассаса вакили.\nМутахассис Тошкентда яна учта шундай камера ўрнатилиши режалаштирилаётганини хабар қилди. Унинг айтишига қараганда улардан бири “Чимён” магазини олдидаги кўп қаватли уйлардан бирининг томида, иккинчиси Юнусободдаги телеминорада ва учинчиси – Учтепа тумани ҳокимияти олдида пайдо бўлар экан.\nШундай қилиб, янги тизим имконияти бир неча баробар ошар экан. Манба айтишига қараганда ушбу тизим “Хавфсиз шаҳар” лойиҳаси доирасида амалга оширилмоқда ва бундан буён шаҳарда ана шундай камералар сони ошиб боради.\n“Ёнғин аниқланганидан сўнг, хавф даражасига қараб, биз ФВ юз берган ҳудудга бир неча ўт ўчириш жамоаларини юборамиз. Барча ҳаракатлар марказий диспетчерлик пункти орқали назорат қилиб турилади. Ёнғин юз берган жой харитада белгилаб олинади. Бундай иш тизими фавқулодда вазиятларда ёнғин хавфсизлиги хизматининг тезкорлигини, ҳаракатчанлиги ва ёнғинга қарши курашиш имкониятини оширади”, — деди суҳбатдош.\nЭслатиб ўтамиз, бугунги кунда пойтахтда 20га яқин ўт ўчирувчи жамоалар бор. У ерда техниканинг умумий сони 200 тага яқинлашади.\nИИБнинг Ёнғин хавфсизлиги махсус камералар\nПредыдущая запись Ўзбекистонда нақдсиз йўлкира тўлов хизмати киритилади\nСледующая запись Житель Бухарской области нашел клад с монетами XIV века


Месут Ўзил “Фенербахче”га ўтишга рози. У Эрдўғанга қўшни бўляпти | Qalampir.uz\nМесут Ўзил “Фенербахче”га ўтишга рози. У Эрдўғанга қўшни бўляпти\nСпорт\t06 Январь 16:39 6328\n"Арсенал" футболчиси Месут Ўзил Туркиянинг "Фенербахче" жамоасига ўтишга рози бўлди. Бу ҳақда "Фенербахче" раҳбари Али Коч маълум қилди.\nҚайд этилишича, 32 ёшли футболчи "Фенербахче" билан уч йиллик шартнома имзолашга тайёр ва томонлар унинг трансфери тўғрисида аллақачон келишиб олишган.\nБундан аввал Ўзил Американинг “D.C. United” клубида фаолиятини давом эттириш таклифини рад этган.\n2020 йилнинг октябрь ойида ярим ҳимоячи АПЛ мавсуми учун "Арсенал" таркибига киритилмаганлиги маълум бўлди. Ўзил лондонликлар сафида март ойидан бери ўйнамаяпти. Декабрь ойи охирида Ўзил вакиллари унинг "Ювентус"га ўтиши тўғрисида музокара олиб бораётгани ҳақида хабар тарқалди.\nҚайд этилишича, Месут Ўзил "Фенербахче" билан 3,5 йиллик шартнома имзолайди. Лиганинг иккинчи ярми маошини “Арсенал” тўлайди. Футболчи "Фенербахче"да йилига 5 млн маош олади. Ўзилнинг “Арсенал” билан тузган шартномаси 2021 йилнинг ёзига қадар давом этади.\nМаҳаллий ОАВнинг маълумотларига кўра, Ўзил Истанбулда Президент Ражаб Тойиб Эрдўғанга қўшни бўляпти.\n09 Май 17:50 32681\n11 Май 13:12 28414\n09 Май 18:35 23845\n10 Май 13:06 23304\n09 Май 11:31 22648


Хитой беш кун ичида 1,5 минг хонали COVID касалхонасини қурди – ОАВ - Daryo\n09:30, 17.01.2021 20927\nХитой беш кун ичида 1,5 минг хонали COVID касалхонасини қурди – ОАВ\nХитой ҳукумати яна коронавирус билан касалланганлар учун вақтинча касалхоналар қуришни бошлади. Хебей провинциясининг Нангонг шаҳрида беш кун ичида 1500 та хонали махсус шифохона қурилди, деб ёзади «ТАСС».\nЯқин туманлардаги коронавирус билан касалланганлар аллақачон тиббий муассасага жойлаштирилмоқда.\nМаълум қилинишича, Хитой ҳукумати 6,5 минг ихтисослашган хонага эга яна олтита шунга ўхшаш иншоот қуришни режалаштирмоқда.\nСтандарт хона майдони 18 квадрат метрни ташкил этади. Хоналар вентиляция, алоҳида санузел билан жиҳозланган, интернетга кириш имконияти мавжуд.\nХитой Хебей провинциясида COVID-19 билан касалланиш ҳолати аниқлангандан кейин кўчма касалхоналарни қуришни бошлади. Бугунги кунга келиб маҳаллий шифохоналарда 850 та коронавирус билан касалланган бемор бор.\nПандемия бошланганидан буён Хитойда коронавирус билан касалланган 87 844 нафар бемор қайд этилган, шундан 4635 таси вафот этган.\nАввалроқ Хитойда 5 млн аҳоли яшайдиган шаҳар бир кишида коронавирус аниқлангани сабаб изоляцияга олингани ҳамда мамлакатда 8 ой ичида биринчи бор коронавирусга чалинган бемор вафот этгани ҳақида хабар берилганди.\n11:46, 08.10.2020 155745\n11:23, 27.09.2020 254152\n09:26, 06.10.2020 146554\n13:23 Бугун 3064\n13:11 Бугун 5183\n12:58 Бугун 2101\n12:44 Бугун 3412\n13:10, 24.02.2021 109409\n13:23, 24.02.2021 94094\n19:27, 23.02.2021 92341\n22:37, 23.02.2021 83638


Ечимини кутаётган муаммолар - Ishonch.uz\nБош саҳифа Жамият Ечимини кутаётган муаммолар\nШу йилнинг март ойида «Ishonch» газетасида Қамаши тумани Нагаҳон қишлоғида жойлашган 10-умумтаълим мактабидаги камчиликлар тўғрисида «Зиёга муҳтож зиё маскани» мақоласи чоп этилганди.\nУнда таълим муассасасидаги муаммолар қаламга олинган эди. Орадан олти ой вақт ўтди. Яна вазият билан танишиш учун таълим муассасасига бордик.\nЎзгариш бор. Жорий таъмир натижасида мактабнинг ҳусни очилибди.\nИчкари кирдик. Биринчи қаватдаги йўлакда чироқлар ёниб турибди. Илгариги дилни хира қилувчи қоронғулик чекинган. Оёқдан зах ўтадиган хонага кирдик. Янги ленолиум тўшалибди. Аммо хира ёнадиган чироқлари ўша-ўша жойида турибди.\nОлти ёшли болаларнинг тайёрлов хонасидаги эски, йиртилиб кетган ленолиум ҳам ҳамон жойида. Мактаб директори Норбуви Ҳамидованинг айтишича, хонага янги ленолиум тўшаш масаласи яқин орада ўз ечимини топади. У, шунингдек, иккинчи қаватдаги ёнмайдиган чироқлар ўрнига 30 та кам энергия сарфлайдиган лампочкалар олиб келгани, энди улар алмаштириб чиқилишини қўшимча қилди.\nТашқи ҳовлини ёритиш учун яқин ўн кун ичида тўртта прожектор қўйиларкан. Бу масала ечими туман ҳокимлиги томонидан назорат қилинаётгани айтиб ўтилди.\nМактабнинг иситиш қозонхоналари табиий газга мўлжалланган экан. Табиий газ эса йўқ. Қозонхонага кўмир ёқиб, муаммога ечим ҳам анчайин қийин. Кўп кўмир кетаркан. Шу боис қўлбола печкалардан фойдаланилаётгани айтилди. Ечим – қозонхонани алмаштириш. Муассаса раҳбари бу масала бўйича ҳам изланаётганини айтиб ўтди.\nЁнғин хавфсизлиги ҳовузини таъмирлаш, четини темир панжара билан ўраш ва темир қопқоқ қўйиш масаласи ҳам ўлда-жўлда. Ваҳоланки, мактаб муаммолари ҳақида юқори ташкилотларга, таҳририятга шикоят хати ёзган Раҳматилла Менгиров айнан ёнғин хавфсизлиги ҳовузи бўйича ҳам ёрдам сўраган.\nГарчи, давлат томонидан мактабнинг жорий таъмири учун ажратилган 250 миллион сўмга сезиларли ишлар қилинаётган бўлса-да бу маблағ ёнғин хавфсизлиги ҳовузи таъмирига ортмаётир. Хўш, энди нима қилиш керак? Айнан ёнғин хавфсизлиги ҳовузи масаласида ва мактабдаги бошқа катта харажат талаб қиладиган масалаларга яна (масалан, ишламаётган иситиш қозони) мақсадли маблағ ажратиладими? Бу муаммолар нечоғлик муҳим ёки муҳим эмас? Жавобни яна мутасаддилардан кутиб қоламиз.\nАввалги саҳифаҲайратлар шалоласи\nКейинги мақолаБолалар расмлари кўргазмаси очилди


Хитойда саккиз ой ичида биринчи марта бемор коронавирус асоратларидан вафот этди. Ўлим 13 январь куни Хебей вилоятида қайд этилган. Бу ҳақда 14 январь, пайшанба куни Хитой Гигиена ва соғлиқни сақлаш давлат қўмитаси матбуот хизмати хабар берди.\n«Ўтган кун давомида касалликнинг тасдиқланган 138 янги ҳолати қайд этилди. Шунингдек, битта янги ўлим ҳам тасдиқланган», дейилади хабарда. Қўмита маълумотларига кўра, 2020 йилнинг 16 майидан бери республикада коронавирусдан ўлиш ҳолатлари кузатилмаган эди.\nҚайд этилишича, 138 та янги ҳолат орасида 14 нафар чет эллик, 124 нафар хитойлик касалланган. Умуман олганда, пандемия бошланганидан бери хитойлик мутахассислар чет элдан келганлар орасида 4465 ҳолатни аниқлаган, шундан 284 киши ҳозиргача даволанмоқда, улардан учтасининг аҳволи оғир.\nРасмийларнинг таъкидлашича, ХХРга чет элдан келган бирор COVID-19’га чалинган киши ўлмаган. Сўнгги маълумотларга кўра, Хитойда 87 844 кишида касаллик қайд этилган бўлиб, улардан 82 324 нафари соғайган ва 4635 та ўлим қайд этилган.\nЭслатиб ўтамиз, уч кун олдин Хитойда коронавируснинг беш ой ичида рекорд даражада ўсиши қайд этилганди (103 та янги ҳолат). Статистиканинг ўсиши Хитойнинг Хебей провинциясидаги кўплаб коронавирус ҳолатлари билан боғлиқ.\nАввалроқ дунёда коронавирусдан вафот этганлар сони 2 миллионга яқинлашгани хабар қилинганди. Шунингдек,Хитойда ҳам коронавируснинг «британча» — янада юқумлироқ штамми аниқланган.


Риштон ва бошка кулолчилик марказлари усталарининг сополли буюмлари халкаро кургазмаларда куп маротаба мукофотларга сазовар булган. Коллекциямиз Узбекистоннинг куп асрлик маданияти тарихига кизикувчи этнограф ва санъатшунослар, тарихчи ва музей ходимлари, халк санъатининг барча хакикий кадрловчи ва ишкибозларининг диккат-эътиборини жалб этганча, чет эллик сайёхларнинг энг мухим ва марокли томоша объектига айланди.\nМузей тарихи 1927 йилдан, Тошкентда «Узбекистон халк усталарининг сара асарлари кургазмаси» ташкил этилгандан бошланади. Кейинчалик мазкур кургазма «Узбекистон халк хужалиги кургазмаси» номи остида доимий тарзда ташкиллаштирилиб борилган. Кулда тикилган кашталар, дуппилар, заргарлик буюмлари сингари амалий-безак санъатининг бошка дурдоналари йилдан-йилга музей экспонатлари сифатида йигила бошлаган. Шу асосда, 1937 йил 7 июлда «Хунармадчилик музейи» очилди. Унинг биринчи директори рассом В.Развaдовский булган. У турли даврларда Москва ва Санкт-Петербургнинг Шарк маданияти ва этнографияси музейи, Куроллар палатаси музейи сингарилар фондини тулдирган. 1960 йилдан музей номи «Амалий санъатнинг доимий фаолиятдаги кургазмаси» тарзида узгартирилди. 1997 йилдан музей Узбекистон Республикаси Маданият ва спорт ишлари вазирлиги тасарруфига утказилди ва «Узбекистон амалий санъат музейи»и номини олди.\n1938 йилдан музей, кейинчалик «Половцев уйи» деб номланган XIX аср меъморий ёдгорлигида жойлаштирилди. 1970 йилда курилган бу уй 1896 – 1904 йилларда Тошкент ва Фаргоналик кулоллар, ёгоч ва ганч уймакорлари томонидан бадиий безаклар берилиб, кайта таъмирланди. Таъмир ишларида тошкентлик усталар Шералихужа Хасанов, Арслонкул Назаров, Тошпулат Арслонколов, Олимжон Косимжонов, куконлик уста Норкузи Нурматов, риштонлик уста Абдулло ва маргилонлик уста Умурзок Ахмедов иштирок этишди. Бадиий безак бериш ишларига кейинчалик этнограф олим, профессор ва академик сифатида танилган М.С Андреев рахбарлик килди.\nМузей биноси узида юксак меъморий безак санъатининг ажойиб намунасини намойиш этади. Унинг марказий зали бирмунча хашаматли безатилган. Ёгоч ва ганч уймакорлиги ва накшинкорлиги, интерьери ва бинонинг олд кисмидаги сирланган терракотали тоштахталарда ишланган мозаикали намоёнлар узининг ёркин ранглари билан бутун бино композициясига уйгунлашиб, узига хос меъморий шаклни янада ястаниб туришига имконият яратади.\n1970 йилда музейнинг экспозициялар майдонини кенгайтириш максадида эски бино ховлиси айланасига янги иморатлар билан тулдирилди. Узбекистон Республикаси мустакиллиги йилларида хам музей биносини безаш ишлари давом эттирилди. 2002 йилда Япония хукумати беминнат ёрдам тарикасида экспонатларни саклашга мулжалланган (витриналар) ва аудио-кузатув жихоз (монитор)ларини музейга хадя этди. 2009 йил охирларида миллий матолар, сопол буюмлари, ёгоч уймакорлиги ва ганч уймакорлигининг машхур усталари Махмуд Усмонов, Тошпулат Арслонкулов (Тошкент), Ота Полвонов (Хива), кулол Хамробиби Рахимова (Бухоро вилояти, Уба кишлоги)нинг график портретлари билан жихозланган - «Узбекистон амалий санъат манбалари» иккита экспозиция зали очилди.\n2010 йилда музейнинг фаввора ва рокарили ичкари ховлисида ободонлаштириш ишлари амалга оширилиб, безакли сопол гулдонлар ва кадимий услубда ишланган тунги ёриткичлар урнатилди. Шунингдек, кукаламлаштириш максадида нозик майсали чимлар ёткизилди ва нафис гуллар экилиб, музей биносига уйгунлаштирилган манзарали композицияга эришилди. Музейнинг ховлига чикувчи П-шаклидаги биносини шакллантирувчи ичма-ич заллардан чикиш ва кириш кайта таъмирланди. Эндиликда музей заллари сулолавий ганч-уймакор усталарнинг 6-авлодига мансуб усталар Жамшид Гоипов ва Талъат Тургунов томонидан бажарилган уйма накшли эшиклар ва атрофи айланасига ганч уймакорлиги накшлари туширилган учли пештокли композициялар билан безатилди. Музей фонди халк усталари асарларини йигиш ва кулга киритиш, бадиий хунармандлар ва корхоналар махсулотларининг сара намуналари билан тулдирилади, шунингдек, бошка музейлар билан экспонатларни узаро алмаштириш йулга куйилган. Музейда: маъмурий, жамгармалар, экскурция ва халк амалий-безак санъати тарихини урганиш билан шугулланувчи 10 дан ортик илмий ходимлар мавжуд булган илмий-тадкикот булимлари иш олиб боради\nМузей директори лавозимида турли йилларда: А.И.Сидоренко (1965 – 1970), С.М.Абдураззокова (1970 – 1978 ва 1982 – 1986), Г.И.Скоробогатов (1979 – 1982), Ш.Г.Ганиева (1986 – 1988), И.Тухтахужаева (1988), М.С.Расулов (1990 – 1992), Г.Н.Насриддинова (1992 – 1994), Г.М.Читкаускене (1994 – 1998), Т.Д.Дустоев (1998 – 2008), Ю.Ёрмухаммедова (2008 - 2009), 2009 йилдан хозирги кунгача Н.Н.Толипова ишламокда.\nТолипова Наргиза Неъматовна - Узбекистон амалий санъат музейи директори (12.10.2009 йилдан хозир вактгача)\nАлександр Александрович Половцев - 1938 йилдан бошлаб музей «Половцев уйи» сифатида маълум булган, XIX аср охирига мансуб меъморий ёдгорликда жойлашган.


Дунёни уйғоқликка чорлаган нутқ – Сурхон тонги\nБош саҳифа / Сиёсат / Дунёни уйғоқликка чорлаган нутқ\nДунёни уйғоқликка чорлаган нутқ\nОктябр 15, 2017\tСиёсат Изоҳ қолдириш 645 Кўрилди\nПрезидентимиз дунёдаги энг нуфузли минбардан туриб, сўзлар экан маънавият билан халқимизга хос мавжудлигини таъкидлади.\nЖумладан, инсон ва унинг манфаатлари энг олий қадрият эканлиги, бу йўлда мамлакатимизда амалга оширилган ва давом этаётган ислоҳотлар, жаҳолатга қарши маърифат, ёшлар тарбияси ҳақидаги илгари сурган ғоя ва ташаббуслари муҳим ҳаётий аҳамиятга эга эканлиги барчамизга фахр ва ифтихор бағишлади. Зеро, давлатимиз раҳбари муаммонинг оқибати эмас, уни келтириб чиқарувчи омиллар билан курашишга моҳирона даъват эта олди. Бу “инсон манфаатлари ҳар нарсадан устун» деган эзгу ғоянинг халқаро миқёсга чиқишини англатади.\nМаърузадаги эътиборимизни тортган жиҳат таҳдидларга қарши курашиш ҳақида сўз юритилиб, қуйидагилар таъкидланди: «Дунёда терроризм таҳдидлари, айниқса, сўнгги йилларда кучайиб бораёгани уларга қарши асосан куч ишлатиш йўли билан курашиш усули ўзини оқламаётганидан далолат беради.\nБy борада кўп ҳолларда таҳдидларни келтириб чиқараётган асосий сабаблар билан эмас, балки уларнинг оқибатларига қарши курашиш билангина чекланиб қолинмоқда. Хал- қаро терроризм ва экстремизмнинг илдизини бошқа омиллар билан бирга, жаҳолат ва муросасизлик ташкил этади, деб ҳисоблайман.\nШу учун ҳам одамлар, биринчи навбатда, ёшларнинг онгу тафаккурини маърифат асосида шакллантириш ва тарбиялаш энг муҳим вазифадир.\nЮртбошимиз томонидан сессия иштирокчиларига БМТ Бош Ассамблеясининг “Маърифат ва диний бағрикенглик” деб номланган махсус резолюциясини қабул қилиш таклифи илгари сурилди.\nУшбу ҳужжатнинг қабул қилинишидан кўзланган мақсадга изоҳ бериларкан қуйидагилар таъкидланди: “Бу ҳужжатнинг асосий мақсади — барчанинг таълим олиш ҳуқуқини таъминлашга, саводсизлик ва жаҳолатга барҳам беришга кўмаклашишдан иборат.\nУмуман, бир жиҳатни алоҳида таъкидлаш керакки, Ўзбекистон доимо Бирлашган Миллатлар Ташкилоти минбаридан амалий, муҳими ҳаётий ва долзарб масалаларни илгари суриб келган бўлиб, мазкур сессияда ҳам ўз анъанасини давом эттирди. Буни, жаҳоннинг кўзга кўринган экспертлари, халқаро ташкилотлар ҳамда давлат раҳбарларининг эътирофидан ҳам билиш мумкин.\nЖумладан, махсус медиаметрик тадқиқотлар маркази етакчи таҳлилчиси Игорь Николайчук қуйидагиларни билдирди: Мен Мирзиёевнинг маърузасининг асосий мавзуси сифатида демократия ва халқ ҳокимияти ғоясига қилинган мурожаатни алоҳида таъкидламоқчиман. Афсуски, бугунги кунда ички сиёсатни демократиянинг либерал стандартларига мослаштирмасдан, глобалистлардан пул олишнинг имкони йўқ. Ўзбекистон етакчиси ушбу масалани нозик йўл билан ҳал қилди”.\nреспублика маънавият ва маърифат маркази вилоят бўлими раҳбари, халқ депутатлари вилоят Кенгаши депутати\nОлдинги Газеталарни қачон лотин алифбосида ўқиймиз?\nКейинги Бизнинг Жорқин ая\nБахшига оловлик, шижоат ярашади\nТранспортдан чиқинди ташлаганга…\nОёқ изи ўғирликни фош этади


Муаллиф Агроном 14.10.2020\nБулбулларни ширин овози билан одамлар орасида машхурдир. Сариқ тусли думчали ушбу қуш ўзининг сайраши билан ҳоҳлаган одамни ўзига маҳлиё этади. Қизиқарли томони табиатда яшовчи булбуллар қишлаш учун узоқ Африкага учиб кетишади. Булбуллар асосан ўрмон мевалари ва ҳашаротлар билан озиқланишади, шунингдек чувалчангларини ҳам истеъмол қилишади.\nБулбулларнинг турли хиллари учрайди. Булар: мовий рангли булбул, варакушка, свистун (ҳуштакчи) ва қизилбўйин (красношейка) булбуллардир.\nБулбуллар уяларини ердан баланд бўлмаган жойда, айрим ҳолларда ернинг юзасида қуришади. Ушбу қушлар баҳорнинг май ойида жуфт танлаб, авлод қолдиришади. Кўпайиш даврида урғочи булбуллар сайрамай қўйишади. Эркак булбулларнинг давомий сайраши жуфтларини топиш учун хизмат қилади. Уяларда тухумлар пайдо бўлган булбуллар навбатба-навбат тухумларни босиб ўтиришади, бу пайтда шериклари уларни боқиб туради. Тахминан бир ой ичида тухумлардан кўзлари очилмаган булбул жўжалари очиб чиқади. Ёш булбуллар тез ўсиши учун, ота-она қушлар кўп меҳнат қилиб, емиш топиб келишади.\nАйрим одамлар булбул уяларига тўғри келишса, урғочи булбулларни ҳайдаб мовий рангдаги тухумлари олишга ҳаракат қилишади. Сабаби ҳали учишни ўрганмаган булбул жўжаларини олиш ҳеч қандай наф бермайди.\nXIX аср охирида Россия империясининг саройларида ва бойларнинг уйларида сайроқи булбулларни асраш одат бўлган. Ўша пайтлар булбулларни овлаш даромадли соҳа бўлиб, ушбу қушларни Африкадан учиб келишлари билан овлаб сотишган. Натижада ёввойи булбулларнинг сони камая борган, шу сабабли ҳукумат томонидан уларни овлашга чеклов жорий этилган.\nАммо ҳозирга пайтда ҳам айрим табиатга қизиқувчилар булбулларни уйда махсус катакларда сақлаб келишади. Булбуллар сақлаш учун асоси 60 см га 30 см бўлган, яхши безатилган ва том қисми юмшоқ материалдан ишланган қафаслардан фойдаланилади. Бир жуфт булбулларни сақлаш учун таҳминан 0,6-0,8 м3 очиқ майдон бўлиши талаб этилади. Тунги пайтда электр чироқлар нуридан сақланиш учун қалин мато билан қафас усти ёпиб қўйилади. Булбуллар куйлашлари учун авваламбор хонаки шароитларга кўникишлари зарур. Қафас ичида елвизак (сквозняк) бўлмаслиги керак.\nБулбуллар сақланадиган қафас чизмаси\nБулбуллар хонаки шароитда куйлаши учун ўзларини хавфсизликда эканликларини билишлари керак.\nҲонаки шароитларга мослашган булбул табитда яшовчи турдошларидан кўпроқ куйлаши аниқланган.\nУшбу турдаги қушларни озиқавий элементларга бой майдаланган гўшт ва тухум, мева ва сабзавотлар (олма, сабзи, карам ва б.) бўлаклари, қуруқ мевалар (майиз), қайнатилган гречка ва қаттиқ нон бўлаклари (сухариклар) қўшиб тайёрланган қоришма билан боқиш мумкин.\nБулбуллар яхши куйлаши учун табиий шароитдаги емишларни — чиқинлар, ер чувалчанглари ва чумоли тухумларини бериш мақсадга мувофиқ ҳисобланади. Қушларни кунига 2 марта: эрта тонгда ҳамда кечқурун булбуллар уйқуга кетишидан 3 соат олдин озиқлантириш зарур.\nБулбулнинг ёқимли куйлаши акс этган видеони томоша қилинг!


ЎЗБЕКИСТОН РЕСПУБЛИКАСИ ОЛИЙ СУДИМЕҲНАТ НИЗОЛАРИ СУДДА ҚАНДАЙ ТАРТИБДА КЎРИБ ЧИҚИЛАДИ? from\nМЕҲНАТ НИЗОЛАРИ СУДДА ҚАНДАЙ ТАРТИБДА КЎРИБ ЧИҚИЛАДИ?\nҲаётда ҳар биримиз турли хил муаммоларга дуч келишимиз мумкин. Масалан, кутилмаганда меҳнат фаолиятимиз билан боғлиқ муаммо пайдо бўлди. Хўш, бундай вазиятда қандай йўл тутиш керак? Бу борада биз қандай ҳуқуқларга эгамиз?\nБу саволларга жавобан шуни айтиш керакки, меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳар бир шахснинг конституциявий ҳуқуқидир. Бу Конституциямизнинг 37-моддасида қатъий белгилаб қўйилган.\nБундан ташқари ушбу моддада суд ҳукми билан тайинланган жазони ўташ тартиби ёки қонунда кўрсатилган бошқа ҳоллардан ташқари мажбурий меҳнат тақиқланиши ҳам қайд этилган.\nАмалдаги Меҳнат кодексининг 16-моддасида ходимнинг асосий меҳнат ҳуқуқлари кўрсатилган. Ҳар бир ходим ўз меҳнати учун қонун ҳужжатларида белгиланган энг кам ойлик иш ҳақидан оз бўлмаган миқдорда ҳақ олиш, ҳар ҳафталик дам олиш кунлари, байрам кунлари, ҳақ тўланадиган йиллик таътиллар орқали дам олиш, хавфсизлик ва гигиена талабларига жавоб берадиган шароитларда меҳнат қилиш, қариган, меҳнат қобилиятини йўқотган, боқувчисидан маҳрум бўлганда, қонунда назарда тутилган бошқа ҳолларда ижтимоий таъминот олиш сингари яна бир қатор ҳуқуқларга эга экани аниқ белгилаб қўйилган.\nКузатишлар шуни кўрсатмоқдаки, бугунги кунда фуқаролик ишлари бўйича судларда асосан ишга тиклаш, мажбурий прогул кунлари учун иш ҳақи ундириш сингари даъво аризалар сон жиҳатидан нисбатан кўпчиликни ташкил этади.\nШу ўринда таъкидлаш жоизки, қонунчиликда ҳомиладор аёллар ва уч ёшга тўлмаган боласи бор аёлларга нисбатан бир қатор имтиёзлар мавжуд.\nХусусан, амалдаги Меҳнат кодексининг 237-моддасида «Ҳомиладор аёллар ва уч ёшга тўлмаган боласи бор аёллар билан тузилган меҳнат шартномасини иш берувчининг ташаббуси билан бекор қилишга йўл қўйилмайди. Корхонанинг бутунлай тугатилиш ҳоллари бундан мустасно.\nБундай ҳолларда меҳнат шартномаси уларни албатта, ишга жойлаштириш шарти билан бекор қилинади. Мазкур аёлларни ишга жойлаштиришни маҳаллий меҳнат органи уларни ишга жойлаштириш даврида қонун ҳужжатларида белгиланган тегишли ижтимоий тўловлар билан таъминлаган ҳолда амалга оширади», дея қайд этилган.\nАгар худди шундай меҳнат низосига оид фуқаролик иши судда кўриладиган бўлса, тарафлар чақирилиб, даъвогардан даъво талаблари аниқланади, ўз навбатида, жавобгардан даъво аризаси юзасидан эътирознома олинади, ишга учинчи шахсларни жалб қилиш масалалари муҳокама қилинади, зарурий далиллар талаб қилиб олинади.\nМазкур тоифадаги ишларни кўришга тайёрлаш жараёнида судья ходим билан иш берувчи ўртасида тузилган меҳнат шартномаси, ходимни ишга қабул қилиш ва ишдан бўшатиш ҳақидаги буйруқлар, касаба уюшмаси қўмитаси ёки ходимларнинг бошқа вакиллик органининг ходим билан меҳнат шартномасини бекор қилишга розилик бериш масаласи бўйича қабул қилинган қарори нусхаси, даъвогарнинг қарамоғида бўлган меҳнатга лаёқатсиз шахслар сони ва оилавий аҳволи ҳақида маълумотнома, даъвогарнинг ўртача ойлиги ҳақидаги маълумотнома, ходим бажариши лозим бўлган меҳнат вазифаларни уддалай олмаётганини тасдиқловчи далилларни талаб қилиб олади.\nСудья мазкур тоифадаги ишларни кўриб, ҳал қилув қарори чиқараётганида далилларга баҳо беради, иш учун аҳамиятга эга бўлган қандай ҳолатлар аниқлангани, қандай қонун қўлланилиши лозимлигини аниқлайди. Бу эса, судларнинг меҳнат низолари билан боғлиқ ишлар юзасидан ҳал қилув қарори қабул қилиш масаласига алоҳида масъулият ва эътибор билан ёндошиши кераклигини кўрсатади.\nМуҳтасар қилиб айтганда, ходим ҳам, иш берувчи ҳам меҳнат муносабатларига киришишдан олдин меҳнат қонунчилиги, ички меҳнат тартиби қоидалари ва меҳнат шартномасининг шартлари билан батафсил танишиб чиқишса, ўз навбатида, қонунчиликда белгиланган мажбуриятларга тўлиқ риоя этишса, низо келиб чиқишига ўрин қолмайди.\nИштихон туманлараро суди судьяси\nХозирда сайтда – 425:\nмехмонлар – 403


Имомга иқтидо қилиш!\n07:59 / 19.10.2014 | Ali_al-Qori | 1776\nБази имомларнинг намоздаги қироатини баъзи хатоларини келтирсам.ذ  ҳарфини  ز билан, ظ ни ذ билан, ط ни ت билан, ث ни س билан, ص ни س билан, ح ни ه билан бир хил талаффуз қилинса, ض ҳарфи қалқала бўлиб қолиб ظ ҳарфига ўхшаш мойилроқ чиқса ва идғомларни бошқа ҳарф маҳражига киргизиб тиловат қилса, "явмиддин" ни "ёъвмиддин", "ас-Сиротол" ни "ас-Сротол", "алайҳим" ни "алейҳим" деб тиловат қилса намоз бузилмайдими? Бошқа ҳарфларининг кўпи ўзбекча. Шайх ҳазратлари, масжидга жамоат намозини ўқимоқ учун борсак шу аҳволда. Бизнинг тажвидимиз мазкур хатолардан ҳоли, биз шу тарзда имомнинг хатоларини била туриб (агар намоз бузилмайдиган бўлса) иқтидо қилишимиз жоизми? Саволда одобсизлик қилган бўлган узр, жавоб учун олдиндан раҳмат.\nБу борада уламоларимиз қуйидагиларни айтганлар; Тили бурро бўлиб, барча ҳарфларни тўғри талаффуз қила олиши шарт. Тили чучук ёки дудуқ кишилар имом бўла олмайдилар. Маънони бузмайдиган даражада эъробни бузиб тиловат қиладиган одамнинг имом бўлиши макруҳдир. Мисол учун, «Ал ҳамду»ни «Ал ҳамди» тарзида ўқиса. Баъзи ҳарфларни тўғри нутқ қила олмайдиган кишининг, агар улар билан намоз бузилмаса, имомлиги ҳам макруҳдир. Акс ҳолда имомликка ўтиши жоиз эмас.\nИмомликка ўтаверсам бўлаверадими?\nНамозда янглишса қима қилиш керак?\nСажда саҳв қилишни унутса\nНамозда овозни чиқармаслик\nНамоздан кейин сажда\nҲар ракъатда Аузибиллаҳи ни айтилиши\nОнамнинг намозда рўмоли\nНамоздаги ҳолат юзасидан\nҚуръонни жаноза намозидан олдин ўқиш керакми ёки кейин?


"Динамо" ўзи учун тўғри қарорни қабул қилдими? / CHAMPIONAT.asia\n"Динамо" ўзи учун тўғри қарорни қабул қилдими?\n25 фев 16:33\nТеглар : СурҳонДинамоПФЛ\nКеча клуб раҳбариятидан Илҳом Шарипов билан гаплашган эдим. Агар жамоа Суперлигага қўйиладиган бўлса, қийналиб қолишлари мумкинлиги ҳақида.\nСуперлига бошланишига бор-йўғи 11 кун қолди. Гап структурада эмас. "Динамо" 11 кун ичида ҳеч бўлмаса 10таликка кира оладиган таркиб йиға оладими? Жуда қийин. Маблағ топилиши мумкин, лекин клуб олдида аёллар, ўринбосарлар, футзал жамоаларини шакллантириш учун атиги 11 кун вақт бор. Тўғри, аёллар ва футзал ҳозир бошланмаяпти.\nЛекин жамоа 11 кун ичида ҳам ўринбосарлар, ҳам асосий таркибни аниқлаб олиши, рўйхатдан ўтказиши, талаби катта бўлган Суперлигага ишчи-гуруҳ билан тайёрланиши керак. Бу ишни "Сурхон" йил бошидан бошлаб юборганди. Чунки қандай қилиб бўлмасин "Сурхон" Суперлигада ўйнаши маълум эди, фақат бугун расман аниқлик киритилди. Чемпионатни қолдириш сабаби ҳам шунда эди.\nЛекин "Динамо" шу ерда кичик хато қилди. Нега улар бунга рози бўлишди? 2019 йилги мавсумнинг ўртамиёна жамоаси бўлишга рози бўлишми бу? Ёшлар билан ўйнаймиз дейиши мумкин, тўғри, ёшларни тарбиялаш керак, лекин "Обод" мисолида кўрдикки, бу жуда қийин иш. Бу ёшлар Про-лигада ҳам учликка кира олмадилар.\n"Динамо" 2019 йилни Про-лигада ўтказиб, чемпион бўлиб ана ундан кейин 2020 йил Суперлигада қатнашиши керак эди, чамамда. Бу йилнинг аутсайдери бўлиб 2020 йил яна Про-лигага қайтмасдан. Сабаби 3 ойдан бери жамоа ПРО лига савиясидаги футболчилар билан тайёргарлик кўрди. Энди Файзиевга ҳақиқатдан ҳам жуда-жуда қийин бўлади.\n"Динамо"ни овунтирадиган ягона нарса "Бухоро"да таркиб бўйича бўлаётган муаммолар. Жамоанинг молиявий ҳолати яхши футболчиларнинг келишига тўсқинлик қиляпти. Лекин бу ерда Ашурматовнинг тажрибаси сабабли жамоа ҳеч бўлмаса 10таликка киришга ҳаракат қилиб кўришини кузатишимиз мумкин.\n"Сурхон" эса бугуннинг ўзидаёқ келишиб қўйган футболчилари билан шартномаларни тузиб ташлайди ва қийинчиликсиз жорий йил 10талик ичида бўлади. Балки жамоа 8таликка ҳам кира олар, чунки уларнинг Суперлигада ўйнашига ишонмаган аксар футболчилар иккинчи даврада таркибга қўшилиши мумкин, клубда пул билан боғлиқ ҳеч қандай муаммо йўқ.\n"Динамо"дан кўра "Машъал" Суперлигада ўйнашга тайёрроқ эди. Футболчилар борасида ҳам ПФЛ йил бўйи талаб қилган лицензия ишлари бўйича ҳам. "Динамо" Суперлиганинг мажбурий обунаси бўлди деб айтиш мумкин. Буёғига Даврон Файзиев ва Илҳом Шариповга сабр тилаймиз, уларни осон бўлмаган мавсум кутиб турибди. Клуб биринчи даврада имкон қадар кўпроқ очко ишлаб олсагина, иккинчи даврада ўз сафини яхшироқ ўйинчилар билан бойитиб олиш имкониятига эга бўлади. 2019 йилнинг 8 мартигача эса кеч қолади.\nЎФА ПФЛнинг 2018 йилги Про-лигани қандай кучайтирган бўлса, 2019 йил шундай кучсизлантирди. Яна шуниси маълумки, энди Суперлигада қатнашиш учун Про-лигада совриндор бўлиш шарт эмас. Янги мавсумда кармонда пул бўлса бўлгани.\n"Сурхон" ва "Динамо"ни қайтиши, жорий мавсум бутсаларини михга илишни мақсад қилиб қўйганларга, қайтиб майдонга қайтишларига сабаб бўлади.\nАндре Онана: "Барселона" - менинг уйим" 4\nЎзбекистон Лига Кубоги. "Пахтакор" - биринчи финалчи 62\n27 авг 20:06:21\nСалом Нодирхужа сиздан илтимос футбол буйича Узбекистон чемпионатини тугри ёзинглар кока кола чемпионати эмас балки хомийдир лекин чемпионат эгасимас мухлисларни ва ватанни хурматини сакланглар яна бир бор илтимос катта рахмат


10.09.2021 Олий таълим муассасаси янгиликлари 0 57\nБайрамлар, тантаналар, айниқса, истиқлолга эришилган кун йилдан йилга ўзгача шукуҳ ва кўтаринки руҳда ташкил этилаяптики, бу ҳар бир кўнгилга хушнудлик улашади. Муҳтарам Президентимиз Шавкат Мирзиёевнинг давлат мустақиллигининг 30 йиллик байрамига бағишланган тантанали маросимдаги нутқи эса кўнгилдаги гаплар бўлди. Бу нутқ ҳаётга янада катта-катта мақсадлар қўйиб яшашга, олдинга интилишга куч бергандек назаримда.\nЎзбек халқи кечаги кунидан анча илдамлаган, ҳар соҳада пешқадам, илм-фанда ҳам, технологиядаю тиббиётда ҳам ўз ютуқларига, ўз ўрнига эга бўлиб бораяпти. Буни эътироф этмай, кўкрак кериб мақтамасликнинг иложи йўқ. давлатимизда амалга оширилаётган ишлар, келгусидаги режалар эса фақат ва фақат инсон манфаатларига, унинг қадр-қиммати ва фаровон яшаши учун хизмат қилиши шубҳасиз. Бу эса ҳар бир ўзбекман деганнинг кўнглини ифтиҳорга тўлдиради.\nЯқин ўтмишга, кечаги кунимизга назар ташлайдиган бўлсак, биргина Сурхондарё вилоятида тиббиёт ходимларига бўлган эҳтиёж сабаб, айнан юртбошимиз томонидан Тошкент тиббиёт академиясининг Термизда филиали очилган эди. Албатта, бундан кўзланган мақсадлар ҳам катта. Мана шу эзгу ташаббусга ҳам тўрт йил бўлаяпти. Бу муддат ичида филиалда 2483 нафар талаба ўқишга қабул қилинди. Бу яқин келажакда ана шунча кадр тиббиёт соҳасида фаолият юритади дегани. Уч йўналишда таҳсил олаётган йигит-қизлар учун назарий ва амалий билимлар бериб борилаяпти. Турли грантлар, халқаро қўшма лойиҳалар эса тажриба алмашишнинг, билим ва кўникмаларни оширишнинг энг мақбул йўлидир.\nЯқингача вилоятда фақатгина Термиз давлат университетининг борлиги, сўнгги йилларда олий таълим муассасалари сонининг ортиши эса ёшларнинг олий таълимга бўлган иштиёқини оширди, имкониятларини кенгайтирди. Энди воҳа ёшлар азим пойтахтга, Самарқанд ёки олис давлатларга боришига ҳожат йўқ.\nҚабул квотасининг 3 баробар ортгани эса давлат раҳбари ёшларни мамлакат тараққиёти моделига айлантираётгани, ҳар қадамда қўллаб-қувватлаётганининг ёрқин исботидир.\nШу билан бирга, жорий йил 13 июлдаги “Ёшларни ҳар томонлама қўллаб-қувватлаш ва уларнинг ижтимоий фаоллигини янада оширишга оид қўшимча чора-тадбирлар тўғрисида”ги Президент фармони ёшларга оид давлат сиёсатининг янги, муҳим босқичга кўтарилганини кўрсатди.\nТарихий ҳужжатнинг ҳар бир бандида Ўзбекистон ёшларининг меҳнат фаолияти, таълим олиш жараёни, оила ва жамиятдаги мақсадларини амалга оширилишига кўмак берилиши, ёш авлод манфаатларининг чуқур ҳимояси ўз ифодасини топади.\nЎзбекистонда ёшларни билимли ва малакали қилиб тарбиялаш, жаҳон стандартларига мос келувчи илғор кадрлар этиб етиштириш учун пухта ўйланган, узоқ муддатли изчил тизим амалга оширилиб, ёш авлодга катта имкониятлар берилмоқда. Янги ўқув йилидан 22-28 фоизли 3 йиллик таълим кредити 14 фоизга туширилиб, 7 йилга бериладиган бўлди. Кредитни қоплашга йўналтириладиган маблағлар эса солиқдан озод қилинади. Қувонарлиси, дунё миқёсида ТОП-1000 таликка кирган олий таълим муассасаларини битирган ва четда илмий иш қилган ёш мутахассисларга қўшимча ҳақ тўлаш тизими жорий этилади.\nЮртбошимизнинг эътибори ва рағбатидан куч олган, янги ташаббус ва мақсадлар сари қадам қўяётган ёш авлод эндиликда юртимиз истиқболи, ёруғ келажагимиз бунёдкори, деган эътирофга яраша интилиши, изланиши даркор. Қолаверса, дунё миқёсида рақобат\nкескин тус олаётган давр фақат замонавий илм-фан ва инновация ютуқлар билан қуролланиш лозимлигини кўрсатади. Бу борада ёшларнинг таълим-тарбияси, она Ватанга, Истиқлол ғояларига садоқати, миллий қадриятларга эҳтироми, буюк аждодларга муносиб ворислик эътиқоди бизни Янги Ўзбекистон истиқболига етаклайди, албатта.\nМуносабатим хулосаси сифатида айтишим зарурки, бугун шу юртда яшаётган ҳар бир фуқаро „Янги Ўзбекистон“га муносиб бўлмоқлик учун шунчаки яшамаслиги, меҳнат қилганда ҳам шунчаки ишламаслиги, унинг борлиги, мавжудлиги, ураётган юрагининг чўғи, тафти Ватанга сезилиб туриши шарт.\nТиббиёт фанлари бўйича фалсафа доктори,\nТошкент тиббиёт академияси Термиз филиали директори.


Икки нафар ички ишлар ходими коронавирусдан вафот этдими? ИИВ изоҳ берди | Qalampir.uz\nИкки нафар ички ишлар ходими коронавирусдан вафот этдими? ИИВ изоҳ берди\nЖамият\t15 Июль 12:03 33267\nСўнгги икки кунда икки нафар ички ишлар органи ходими вафот этди. Ходимларининг ўлими ҳақида Ички ишлар вазирлиги маълумот бериб, таъзия билдирди. Аммо вазирлик уларнинг ўлим сабабини ошкор қилмади.\nХусусан, жорий йилнинг 13 июль куни Тошкент шаҳар ИИББ Ахборот технологиялари, алоқа ва ахборотни ҳимоялаш бўлими бошлиғи ўринбосари майор Аълохон Абзалович Шамаҳмудов 36 ёшида ҳаётдан кўз юмди.\nКеча, 14 июль куни эса Ички ишлар вазирлиги Миграция ва фуқароликни расмийлаштириш бош бошқармаси бўлими бошлиғи подполковник Шавкат Насирович Нафасов 48 ёшида вафот этди.\nИжтимоий тармоқларда эса ИИВ ходимлари коронавирусдан вафот этгани ҳақида хабарлар тарқалди. Мазкур хабарларга аниқлик киритиш учун ИИВ Матбуот котиби Шоҳруҳ Ғиёсов билан боғландик. У ходимларда коронавирус аниқланганини тасдиқлади. Аммо улардан бирида инфекция вафот этгач, қайд этилган.\nАҳамиятлиси, Соғлиқни сақлаш вазирлиги ИИВ ходимлари коронавирусдан вафот этгани ҳақида ҳеч қандай маълумот бермади. Бу эса шундоқ ҳам коронавирус статистикасига шубҳа билан қаралаётганда, маълумотларга ишончсизликни янада ошириши турган гап.\nБу борада Соғлиқни сақлаш вазирлиги Матбуот котиби Фурқат Санаевнинг фикрларини олиш учун у билан боғланишга ҳаракат қилдик. Аммо жавоб бўлмади. Тез орада ССВ ички ишлар ходимларининг ўлими бўйича расмий маълумот беришини кутиб қоламиз.\nМаълумот учун, Ўзбекистонда коронавирусга чалинганлар сони 14 239 нафарга етди. Ҳозиргача уларнинг 8 327 нафари соғайган ва 68 нафари вафот этган.\n17 Октябрь 14:14 60755\n17 Октябрь 09:05 46132\n17 Октябрь 23:58 37038\n18 Октябрь 12:10 35705\n17 Октябрь 17:15 31142


масжид — Shosh.uz | Nafaqat Toshkent haqida…\nБош саҳифа » Тег архивлари: масжид\nТег архивлари: масжид\nҚўйлиқота жоме масжиди\nҚЎЙЛИҚОТА ЖОМЕ МАСЖИДИ (Миробод тумани Истиқбол кўчаси, 4/2) – ўрта асрларга оид мақбара ўрнида барпо этилган масжид. Дастлаб Аҳмад Яссавий авлодларидан бўлган, Самарқанд қозикалонининг ўғли Ҳофиз Қўйлиқий мақбараси бунёд этилган (15–16-асрлар). Ривоятларга кўра, у тўғрилик ва эзгуликни тарғиб этиб, чорвачилик билан машғул бўлган, қўйларни тез кўпайтириш йўлларини яхши билган. Шу минтақадаги аҳоли ҳам, асосан чорвачилик билан шуғулланган ва Ҳофиз Қўйлиқийнинг …\nИлм олиш фазилати ҳақида Қуръони каримнинг Тавба сураси 122-оятида шундай марҳамат қилинади: «Мўминлар ёппасига (жангга) чиқишлари шарт эмас. Уларнинг ҳар бир гуруҳидан бир тоифа чиқмайдими?! (Қолганлари Пайғамбардан) динни ўрганиб, қавмлари уларга (жангдан) қайтиб келгач, (гуноҳдан) сақланишлари учун уларни огоҳлантирмайдиларми?!» Бу оятдан кўзланган мақсад таълим бериш ва тўғри йўл кўрсатишдир. Аллоҳ таоло айтади: “Эсланг (Эй Муҳаммад!) Аллоҳ аҳли китоблардан, уни (Таврот …\nЖума мавъизалари. Савдода ҳалоллик мезони\nОиша розияллоҳу анҳодан ривоят қилинади: Пайғамбаримиз соллаллоҳу алайҳи васаллам: “Кимки кун бўйи ишдан, меҳнатдан чарчаб, кечқурун ҳалол меҳнатнинг чарчоғи билан ётса бомдодгача Аллоҳ унинг гуноҳини кечиради”, дедилар. Ҳалол меҳнатнинг фазилати, ҳалол касбнинг шарофати гуноҳларини кечиришликка сабаб бўлади. Тоатларни қабулига сабаб бўлади. Фарзандларни ҳалол покиза ризқ билан боқишликка сабаб бўлади. Мана шундай ҳалол касблардан, покиза ишлардан Аллоҳ ва расули рози бўладиган …\nАллоҳ таолога беадад ҳамду саноларимиз, Пайғамбаримиз Муҳаммад соллоллоҳу алайҳи васалламга беҳисоб дуруду саловотларимиз бўлсин! Сарлавҳадаги саволга қисқа ва лўнда қилиб, «Ўзимиз айбдормиз» деб қўйсак бўлади. Лекин мана шу хулосага келиш учун бир қанча маълумотларни ва ҳаётий воқеа-ҳодисаларни ўрганиб ўтсак, ҳеч иккиланмай, ҳақиқатдан ҳам ўзимиз айбдор эканмиз, деб хулоса қилишимиз қийин бўлмайди. Аллоҳга ҳамду санолар бўлсинки, мустақиллигимиздан кейин барча соҳаларда кенг …\nРобиъул аввал ойи мусулмонлар учун ниҳоятда маҳбуб ойдир. Сабаби, бу ойда Пайғамбаримиз Муҳаммад соллаллоҳу алайҳи васаллам таваллуд топганлар. У зот Фил йилида Робиъул аввал ойининг ўн иккинчиси, душанба куни (милодий 570 йил, 20 апрель) таваллуд топганлар. Аллоҳ таоло инсониятни ҳалокатдан, залолатдан қутқариш учун, зулматдан ёруғликка чиқариш учун сўнгги Пайғамбарни – Муҳаммад соллаллоҳу алайҳи васалламни юборди. Бандаларига чексиз меҳрибон бўлган Зот …\nМаърифат. Кимки Аллоҳ нозил қилган нарса билан ҳукм қилмаса…\nБисмиллаҳир роҳманир роҳийм Аллоҳ таолога беадад ҳамду – саноларимиз ва Пайғамбаримиз Муҳаммад саллоллоҳу алайҳи васалламга эса беҳисоб саловоту дурудларимиз бўлсин. Ҳозирги кунимизда «Ёмғирдан кейинги қўзиқориндай» кўпайиб кетаётган турли фирқалар, тоифалар, ҳизблар ва бемазҳаблар Аҳли сунна вал жамоа эътиқоди бўйича тан олинган тўрт фиқҳий мазҳабларнинг бирига, хоссатан Ҳанафий мазҳабига амал қилган ҳолда ибодатларини адо этаётган мусулмонларни фитнага солиш ва тўғри йўлдан …\nТарбия. Фарзандлар – қалбларимиз меваси\nХоҳлаган бандасига қиз фарзанд берган ва ҳоҳлаган бандасига ўғил инъом этган ёки уларни ўғил ва қиз қилиб аралаштириб берган ва хоҳлаган бандасини бепушт қилиб яратган Аллоҳ таолога ҳамду санолар бўлсин! Бизнинг Саййидимиз «Болаларингизга одоб беринг ва одобини чиройли қилинг» деб насиҳат қилган Пайғамбаримиз соллаллоҳу алайҳи васалламга, у кишининг оила аъзоларига ва эргашишлик ва ҳидоят топишлик юлдузлари бўлган асҳоби киромларга дуруду …\nТарбия. Ҳаракатда баракат…\nҲар бир нарсага эришишда озми-кўпми меҳнат талаб қилинади. Инсон Худога таваккул ва дуо қилиб, ризқ талабида ҳаракат қилса, албатта, ноумид қайтмайди, меҳнатлари бесамар кетмайди, иншааллоҳ. Биби Марям билан бўлган воқеа ҳақида фикр юритсак, бу ҳақиқат кўз ўнгимизда янада равшанроқ намоён бўлади. Марям онамиз Исони (алайҳис салом) дунёга келтирар эканлар, бир томондан қавмдошларининг иғво ва ғийбат қилишларидан қўрқиб, бошлари оққан томонга …\nМаълумки, инсоният ҳаёти давомида турли мафкура ва маслаклар ўртасидаги зиддият ва қарама-қаршиликларни бошидан кечирган. Бунинг оқибатида ўзаро келишмовчиликлар, нотинчликлар юзага келиб турган. Тарихга назар ташланса, ҳамма даврда ҳам давлатнинг ривожланиши, тараққий топиши жамиятнинг фаровон ва осойишта ҳаёт кечиришига боғлиқлиги аён бўлади. Шунинг учун ҳам Пайғамбаримиз саллаллоҳу алайҳи васаллам ҳадисларининг бирида тинчлик-хотиржамлик энг катта неъмат эканлигини таъкидлаб шундай деганлар: яъни: (نِعْمَتاَنِ …\nЗамонавий Тошкент. Минор, Ҳастимом, Шайх Зайниддин (Кўкча) масжидлари (фото)\nУшбу фотосуратлар Анвар Каримов томонидан тақдим этилган Фотосуратлар масаласида саволлар бўлса shosh@umail.uz манзилига мурожаат этишингиз мумкин\nЖума мавъизалари. Расулуллоҳ (с.а.в.)нинг дунёга келишлари\nТошкент масжидлари тарихидан\nМАСЖИД, Мачит (араб тилида «сажда қилинадиган жой») – шаҳарда дастлабки Масжид Бинкатда бунёд этилган. Лекин бу ҳақда батафсил маълумотлар етиб келмаган. 9–10-аср араб тарихчилари Истахрий, Мақдисий ва ибн Ҳавқал шаҳар арки ёнидаги жоме масжидини тилга олиб ўтган. 13-аср муаллифи Жамол Қарший ўзининг «Мулҳақат би-с-суроҳ» асарида Шошда кўплаб Масжидлар бўлганлигини ифодалаш учун «маҳаллаларида минглаб масжидлар бор» дея таъриф берган эди. 13–18-асрлар …\nМаърифат. Дангасалик сабаблари\nТанбаллик ва дангасаликни келтириб чиқарадиган бир неча сабаб ва омиллар мавжуд бўлиб, ожизлик ҳам шулар жумласидан ҳисобланади. Набий (алайҳиссалом) марҳамат қилиб дедилар: «Кучли мўмин кучсиз мўминдан яхшироқ ва Аллоҳга маҳбуброқдир, лекин ҳар иккисида ҳам яхшилик бор. Сенга фойдали бўлган ишларга ҳарис бўлгин ва (ишингда) Аллоҳдан ёрдам сўрагин, лекин ҳаргиз ожизланмагин!» (Имом Муслим, Имом Аҳмад ва Ибн Можа ривояти). Ушбу ҳадисда …\nМавлид ойи. Росулуллоҳ с.а.в.нинг гўзал хулқлари билан хулқланайлик\nРосулуллоҳ с.а.в.да барча яхши сифат ва гўзал ахлоқлар жамланган эди. Шунинг учун у зот с.а.в. инсонлар учун намуна бўлишга энг ҳақли эдилар. Аллоҳ таоло пайғамбаримиз с.а.в.ни барча мусулмонларга намуна қилиб юборган. Бу ҳақида Аллоҳ таоло ўзининг каломи Қуръони каримнинг “Аҳзоб” сураси 21-оятида бундай эълон қилган: “(Эй, иймон келтирганлар) сизлар учун Аллоҳ ва охират кунидан умидвор бўлган ҳамда Аллоҳни кўп ёд …\nҲидоят сари. Экология. Табиатни асрайлик


Тўлқин Қиличев: «Ёш боксчини шогирд қилиб олишда аввало ота-онасига аҳамият бераман»\n11:53 / 15.12.2018\nБокс бўйича Ўзбекистон терма жамоаси мураббийлари Тўлқин Қиличев ва Раҳматжон Рўзиохунов Kun.uz билан суҳбатда Баҳодир Жалолов, Шаҳрам Ғиёсов ва Исроил Мадримов каби ўзбек боксининг бир қатор таниқли вакиллари асосий жамоага қандай жалб этилгани ҳақида гапириб беришди.\nТерма жамоа катта мураббийи Рўзиохуновнинг айтишича, ушбу спортчиларнинг бугунги даражага етишида бош мураббий Тўлқин Қиличевнинг ҳиссаси катта бўлган.\n«Оддий мисол сифатида Жалоловни оладиган бўлсак, у ўзи дарвозабон бўламан деб футболга келган спортчи эди. Қиличев унга тушунтириб, тўғри йўлга бошлаган. Ҳозир эса у боксда юлдуз даражасига чиқиб бормоқда.\nШаҳрам Ғиёсовни мен Хитойдаги чемпионатда кузатган эдим. Хитойлик жангчиларни қандай чиройли ютиб қўйганидан ҳайрон қолиб: «Бу Рой Жонс экан-ку» деганман. У Самарқанддаги республика биринчилигида ғолиб чиқиб, Хитойдаги Осиё чемпионатида Олимпиада лицензиясини қўлга киритди», - дейди Рўзиохунов.\n«Ҳозир терма жамоада спортчилар жуда кўп – 120-130 нафар боксчи йиғилган. Уларнинг орасидан танлаб олиш осон, чунки у ерга тайёр спортчилар келади. Лекин Тўлқин каби уларни ёшлигидан танлаб олиш, унга меҳрини бериш ва улғайтириш катта меҳнат талаб қилади. Нима учун?\nЧунки битирганидан кейин Муроджон ўз уйига – Наманганга, Жалолов воҳага, Мадримов Хоразмга ва шу каби бошқалар ҳам ўз вилоятларига кетиши керак эди. Аммо [Қиличев] уларни кеткизмасдан, ўз ёнидан уй олиб, овқатланиш шароитини яратиб, Чирчиқда олиб қолди ва шуғуллантиришда давом этди. Чунки энди ҳосил бераман, деган пайтда ўқишини битириб кетиши керак. Улар кейинроқ институтга киришди. Шу тариқа, Тўлқин бу боксчиларни аста-секинлик билан олиб чиққан», - дея таъкидлайди Раҳматжон Рўзиохунов.\nБош мураббий Тўлқин Қиличевнинг ўзи эса ёш шогирдларни танлаб олишда қайси жиҳатни биринчи навбатда инобатга олиши ҳақидаги саволга қуйидагича жавоб берди.\n«Ёш шогирдларни танлашда мен биринчи навбатда ота-онаси билан гаплашаман. Бу зўр, тилла бола бўлиши мумкин, лекин ота-онаси сизнинг қарорингизни қўллаб-қувватламаса, фойдаси йўқ. Улар билан гапингиз бир жойдан чиқмаса, иш бўлмайди.\nБола йиғлаб борганда ҳам ота-она: «Мураббийинг нима деса, шу тўғри» деб турса, шундагина бу болани оламан. Чунки мен қаттиққўл муносабатда бўламан. Шунга мувофиқ натижага ҳам жавоб бераман. Ота-онанинг сизни қўллаб-қувватлаши жуда муҳим: агар ота-она болани у ёққа, сиз бу ёққа тортсангиз, бола ўртада қолади.\nИсроил ҳам, Муроджон ҳам, Баҳодир ҳам, Маҳмуд, Шунқор – ҳаммасининг ота-онаси шундайки, ўғлини ишониб топшира олади» – дея ўз фикрлари билан ўртоқлашди Қиличев.\nИнтервьюни тўлиқ шаклда Kun.uz`нинг ижтимоий тармоқлардаги саҳифаларида томоша қилишингиз мумкин.\nБоксда янги вазн тоифаси пайдо бўлади\nПоветкин Уайтни нокаутга учратди. У энди Тайсон Фьюри билан жанг қилиши мумкин